**Z****mluva o dielo a o poskytnutí služieb**

uzatvorená podľa § 536 a nasl. a § 269 ods. 2 a nasl. zákona č. 513/1991 Zb. Obchodný zákonník v znení neskorších predpisov uzatvorená medzi nasledovnými zmluvnými stranami:

1. **ZMLUVNÉ STRANY**
   1. **Objednávateľ:**

Názov: Slovenská republika v zastúpení Ministerstvo zdravotníctva Slovenskej republiky

Sídlo: Limbová 2, 837 52 Bratislava-Nové Mesto, Slovenská republika

IČO: 00165565

Zastúpený: *[doplní verejný obstarávateľ pred podpisom zmluvy]*

Bankové spojenie: *[doplní verejný obstarávateľ pred podpisom zmluvy]*

IBAN: *[doplní verejný obstarávateľ pred podpisom zmluvy]*

SWIFT: *[doplní verejný obstarávateľ pred podpisom zmluvy]*

Kontaktná osoba/osoby:  *[doplní verejný obstarávateľ pred podpisom zmluvy]*

(ďalej len **„Objednávateľ“**)

a

**Zhotoviteľ:**

Obchodné meno: *[doplní uchádzač]*

Sídlo: *[doplní uchádzač]*

IČO: *[doplní uchádzač]*

Zapísaná v obchodnom registri Okresného súdu *[doplní uchádzač]* , oddiel *[doplní uchádzač]* , vložka číslo *[doplní uchádzač]*

Konajúci prostredníctvom: *[doplní uchádzač]*

Bankové spojenie: *[doplní uchádzač]*

IBAN: *[doplní uchádzač]*

SWIFT: *[doplní uchádzač]*

DIČ: *[doplní uchádzač]*

IČ DPH: *[doplní uchádzač]*

Kontaktná osoba/osoby: *[doplní uchádzač]*

*[v prípade zahraničného uchádzača uchádzač identifikačné údaje primerane upraví]*

(ďalej len **„Zhotoviteľ**“)

(Objednávateľ a Zhotoviteľ sú ďalej spoločne označovaní aj jednotlivo ako „**Zmluvná strana**“ alebo spoločne ako „**Zmluvné strany**“)

uzatvárajú za nižšie uvedených podmienok túto Zmluvu:

**Časť I**

**ÚVODNÉ USTANOVENIA**

1. **Preambula**
   1. Objednávateľ je ústredným orgánom štátnej správy, ktorý má záujem pripraviť, realizovať a prevádzkovať novú Univerzitnú nemocnicu Bratislava v lokalite Rázsochy, ktorá bude regionálnym centrom excelentnosti, spôsobilým poskytovať komplexné služby v liečebno-preventívnej starostlivosti a rýchlu nadštandardnú diagnostiku a liečbu, a zároveň sa stane centrom pre výskum a vzdelávanie v lekárskych i nelekárskych študijných programoch. Záujmom Objednávateľa je, aby nová Univerzitná nemocnica Bratislava v lokalite Rázsochy bola modernou nemocnicou s prepracovanou logistikou, využívajúcou unikátne zariadenia a „smart“ technológie šetrné k životnému prostrediu a umožňujúce vysoko efektívnu prevádzku.
   2. Zhotoviteľ je obchodnou spoločnosťou, ktorá je vzhľadom na svoje dlhoročné pôsobenie v oblasti poskytovania plánovania a prípravy projektovej dokumentácie univerzitnej nemocnice dostatočne odborne spôsobilá a technologicky, technicky a personálne pripravená na vykonanie Diela a poskytovanie Služieb, pričom súčasne disponuje aj potrebným know-how pre ich realizáciu.
   3. Zhotoviteľ bol vybraný ako úspešný uchádzač na realizáciu predmetu tejto Zmluvy postupom užšej súťaže v súlade s § 67 a nasl. Zákona o verejnom obstarávaní.
   4. Zmluvné strany vyhlasujú, že údaje uvedené v tejto Zmluve sú v súlade so skutočným stavom ku dňu uzavretia tejto Zmluvy. Zhotoviteľ ďalej vyhlasuje, že jeho oprávnenie na vykonávanie činností podľa tejto Zmluvy je v súlade s Právnymi predpismi. Zmluvné strany ďalej vyhlasujú, že osoby podpisujúce túto Zmluvu sú osobami oprávnenými ju podpísať. Zmluvné strany sa zaväzujú bez zbytočného odkladu oznámiť druhej Zmluvnej strane zmenu údajov uvedených v tejto Zmluve.
2. **Definície**

Ak z tejto Zmluvy nevyplýva niečo iné, majú nasledujúce slová, výrazy a pojmy použité ďalej v tejto Zmluve alebo jej prílohách nižšie definovaný význam, ktorý sa použije na účely tejto Zmluvy:

|  |  |
| --- | --- |
| **“Akreditácia JCI”** | znamená akreditáciu akademického zdravotníckeho centra (z angl. academic medical center) v súlade so Štandardami JCI. |
| **„Autorský zákon“** | znamená zákon č. 185/2015 Z.z. Autorský zákon v znení neskorších predpisov. |
| **“BIM”** | znamená informačný model budovy (z angl. building information model), ktorý slúži ako databáza údajov o stavbe počas jej navrhovania, výstavby a prevádzky. |
| **„BIM koordinátor“** | znamená Kľúčovú osobu Zhotoviteľa uvedenú v článku 8.1.15 Zmluvy. |
| **„Celková Cena“** | znamená súčet Ceny Diela a Odmeny za Služby. |
| **„Cena Diela“** | znamená celkovú odmenu, ktorú sa Objednávateľ zaviazal zaplatiť za celé Dielo vo výške uvedenej v článku 27.2 tejto Zmluvy. |
| **„Deň“** | znamená kalendárny deň. |
| **„Dielo“** | znamená predmet plnenia Zhotoviteľa podľa článku 7.1 tejto Zmluvy. |
| **„Dotknutá osoba“** | znamená orgán verejnej správy, správca sietí, správca komunikácií a iné osoby, ktoré majú postavenie dotknutých orgánov v konaniach podľa Stavebného zákona, Zákona o posudzovaní vplyvov alebo iných Právnych predpisov, upravujúcich konanie o akomkoľvek povolení, rozhodnutí alebo súhlase potrebnom pre Projekt alebo Stavbu nUNB. |
| **“Dozor Objednávateľa”** | znamená osobu určenú podľa článku 8.2 tejto Zmluvy. |
| **„Expert pre ICT“** | znamená Kľúčovú osobu Zhotoviteľa uvedenú v článku 8.1.10 Zmluvy. |
| **“Expert pre plánovanie a programovanie”** | znamená Kľúčovú osobu Zhotoviteľa uvedenú v článku 8.1.9 Zmluvy. |
| **“Expert pre zdravotnícke prístroje a zariadenia“** | znamená Kľúčovú osobu Zhotoviteľa uvedenú v článku 8.1.11 Zmluvy. |
| **„Harmonogram“** | znamená harmonogram vykonávania Diela a poskytovania Služieb, ktorý je uvedený v Prílohe č. 3 k tejto Zmluve. |
| **„Hlavný architekt“** | znamená Kľúčovú osobu Zhotoviteľa uvedenú v článku 8.1.7 Zmluvy. |
| **„Hlavný inžinier projektu“** | znamená Kľúčovú osobu Zhotoviteľa uvedenú v článku 8.1.8 Zmluvy. |
| **“Hodnotenie BREEAM Excellent”** | znamená hodnotenie získané v procese certifikácie budov v systéme Building Research Establishment Environmental Assessment Method |
| **“Kolaudačné rozhodnutie”** | znamená rozhodnutie vydané v zmysle Právnych predpisov, preukazujúce dokončenie a spôsobilosť na užívanie Stavby nUNB. |
| **„Kľúčové osoby Objednávateľa“** | znamenajú osoby uvedené v článku 8.2 tejto Zmluvy. |
| **„Kľúčové osoby Zhotoviteľa“** | znamenajú osoby, prostredníctvom ktorých Zhotoviteľ preukazoval splnenie Podmienok účasti podľa Súťažných podkladov Verejného obstarávania. Kľúčové osoby Zhotoviteľa sú určené na výkon vybraných odborných činností stanovených v Podmienkach účasti. |
| **“Medicinálny manažér”** | má význam uvedený v článku 8.1.6 Zmluvy. |
| **„nUNB“** | znamená nová Univerzitná nemocnica v lokalite Rázsochy. |
| **“Občiansky zákonník”** | znamená zákon č. 40/1964 Zb. Občiansky zákonník v znení neskorších predpisov. |
| **“Obchodný zákonník”** | znamená zákon č. 513/1991 Zb. Obchodný zákonník v znení neskorších predpisov. |
| **„Objednávka“** | znamená objednávka jednotlivej Služby Objednávateľom postupom podľa článku 17 tejto Zmluvy. |
| **„Odmena za Služby“** | znamená celkovú odmenu, ktorú sa Objednávateľ zaviazal zaplatiť za Služby vo výške stanovenej v článku 28 tejto Zmluvy v súlade s Prílohou č. 1 Zmluvy - Rozpočet. |
| **„Opis predmetu zákazky“** | znamená časť Súťažných podkladov nazvanú „Opis predmetu zákazky“ a všetky jej prílohy a všetky jeho dodatky a zmeny v súlade so Zmluvou. |
| **„Podklady“** | znamenajú program požiadaviek 1.0, rozhodnutie o umiestnení stavby č. ÚPA-3172-154/24/84 zo dňa 10.07.1985 a všetky ostatné doklady poskytnuté Objednávateľom Zhotoviteľovi uvedené v Prílohe č. 2 k tejto Zmluve. |
| **“Podmienky účasti”** | znamenajú podmienky v zmysle § 32 a nasl. Zákona o verejnom obstarávaní. |
| **“Pokyn Objednávateľa”** | znamená pokyn Objednávateľa, Dozoru Objednávateľa alebo Objednávateľom poverenej osoby, ktorými je Zhotoviteľ pri vykonávaní Diela a poskytovaní Služieb viazaný a je vo vzťahu k nim povinný postupovať v súlade s touto Zmluvou. |
| **“Ponuka”** | znamená ponuku Zhotoviteľa predloženú vo Verejnom obstarávaní, ktorá bola do tejto Zmluvy prevedená ako Príloha č. 1 – Rozpočet, Príloha č. 4 Zoznam Subdodávateľov, a Príloha č. 5 – Zoznam Kľúčových osôb. Tam kde sa v tejto Zmluve uvádza pojem Ponuka, má sa tým namysli podľa kontextu ktorákoľvek resp. každá z uvedených príloh. V prípade, ak sa v Zmluve pojem Ponuka vzťahuje k informáciám, ktoré Zhotoviteľ predkladal v procese Verejného obstarávania, pojem Ponuka zahŕňa aj ostatné dokumenty a informácie, ktoré Zhotoviteľ predložil alebo uviedol vo svojej ponuke v procese Verejného obstarávania. |
| **„Povolenie na uskutočnenie Stavby nUNB“** | znamená ktorékoľvek a všetky povolenia podľa Stavebného zákona potrebné na výstavbu Stavby nUNB. |
| **„Pracovný deň“** | znamená každý pracovný deň okrem soboty, nedele a štátnych sviatkov v Slovenskej republike. |
| **„Právne predpisy“** | znamenajú všetky všeobecne záväzné právne normy Slovenskej republiky, nariadenia, vyhlášky a ďalšie všeobecne záväzné právne predpisy orgánov verejnej moci, ktoré sú platné a účinné v čase odovzdania predmetu plnenia podľa tejto Zmluvy Objednávateľovi. |
| **„Projektový manažér“** | znamená Kľúčovú osobu Zhotoviteľa uvedenú v článku 8.1.5 Zmluvy. |
| **“Protokol o vykonaní štátnej expertízy”** | znamená protokol vydaný Ministerstvom dopravy a výstavby podľa zákona č. 254/1998 Z. z. o verejných prácach v platnom znení. |
| **„Príslušné orgány“** | znamenajúorgány štátnej správy, územnej samosprávy, správcovia sietí technického vybavenia a iné orgány, ktoré sú v zmysle príslušných Právnych predpisov oprávnené vydávať rozhodnutia, povolenia, opatrenia a stanoviská vo vzťahu k realizácii Diela alebo poskytovaniu Služieb, alebo inak vykonávajú svoje kompetencie vyplývajúce im z príslušných Právnych predpisov. |
| **„Preberací protokol“** | znamená dokument potvrdzujúci prevzatie Diela, resp. jeho jednotlivých častí, alebo Služby Objednávateľom. |
| **„Projekt“** | znamená projekt prípravy, výstavby a prevádzkovania nUNB. |
| **„Projektový inžinier“** | znamená Kľúčovú osobu Zhotoviteľa uvedenú v článku 8.1.13 Zmluvy. |
| **„Senior architekt“** | znamená Kľúčovú osobu Zhotoviteľa uvedenú v článku 8.1.12 Zmluvy. |
| **“Služby”** | znamenajú predmet plnenia podľa článku 7.2 tejto Zmluvy. Za Službu sa nepovažuje čas strávený na ceste pracovníkom Zhotoviteľa, prostredníctvom ktorého poskytuje predmetnú Službu, do a z miesta poskytovania Služieb. |
| **„Statik“** | znamená Kľúčovú osobu Zhotoviteľa uvedenú v článku 8.1.14 Zmluvy. |
| **„Stavba nUNB“** | znamená súbor všetkých stavebných objektov a prevádzkových súborov vrátane pomocných a servisných stavieb, ktoré sú určené na prevádzku nUNB alebo sú s ňou prevádzkovo spojené. |
| **„Stavebný zákon“** | znamená zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov, resp. akýkoľvek iný právny predpis, ktorý ho nahradí. |
| **„Subdodávateľ“** | znamená právnickú alebo fyzickú, s ktorou Zhotoviteľ uzavrel zmluvu o subdodávke na vyhotovenie časti Diela a/ alebo poskytnutie niektorých Služieb, uvedenú v Prílohe č. 4 alebo akúkoľvek inú právnickú alebo fyzickú osobu podľa čl. 26 *(*Subdodávatelia) tejto Zmluvy. |
| **„Súťažné podklady“** | znamenajú súťažné podklady pre Verejné obstarávanie, ktoré obsahujú podrobné vymedzenie predmetu zákazky Verejného obstarávania. |
| **“Štandardy JCI”** | znamená aktuálne vydanie štandardov Medzinárodnej organizácie pre akreditáciu zdravotníckych zariadení (*Joint Commission International*) pre akademické zdravotnícke centrum. |
| **“Územný plán Bratislavy“** | znamená Územný plán hlavného mesta Slovenskej republiky, schválený dňa 31.5.2007 uznesením Mestského zastupiteľstva hlavného mesta SR Bratislavy č. 123/2007 so záväznou časťou vyhlásenou Všeobecne záväzným nariadením hlavného mesta SR Bratislavy č. 4/2007 v znení neskorších zmien. |
| **„Verejné obstarávanie”** | znamená verejné obstarávanie zákazky na realizáciu Diela postupom užšej súťaže podľa § 67 Zákona o verejnom obstarávaní s názvom „Komplexná príprava projektu novej Univerzitnej nemocnice Bratislava v lokalite Rázsochy“ vyhlásenej vo vestníku verejného obstarávania pod č. *[doplní verejný obstarávateľ pred podpisom zmluvy*]. |
| **„Vyššia moc“** | znamená takú prekážku, nezávislú od vôle Zmluvnej strany, ktorá jej bráni vo vykonávaní Diela alebo poskytovaní Služieb, ak nemožno rozumne predpokladať, že by príslušná Zmluvná strana túto prekážku alebo jej následky mohla odvrátiť alebo prekonať, ani že by v čase vzniku Zmluvy túto prekážku mohla predvídať. Vyššia moc môže zahŕňať iba výnimočné udalosti alebo okolnosti, a to najmä:   1. vojna, vojnový stav (bez ohľadu na to či bola vyhlásená), invázia, bojkoty, embargá, iné vonkajšie nepriateľské akcie, 2. vzbury, teroristické akcie, revolúcia, povstanie, ozbrojené útoky, alebo občianska vojna v krajine, 3. občianske nepokoje, zmätok, štrajk alebo blokovanie vyvolané osobami inými ako sú pracovníci Zhotoviteľa, 4. expozícia účinkom vojnového streliva, výbušného materiálu, rádioaktívneho materiálu, ionizujúceho žiarenia, s výnimkou, keď je používanie týchto materiálov možné pripísať Zhotoviteľovi, 5. zemetrasenie, vulkanická činnosť, vietor dosahujúci intenzitu tornáda, uragánu, alebo hurikánu, a iné prírodné katastrofy s podobnými následkami alebo rozsahom, 6. epidémie nadnárodného charakteru a 7. zmena Právnych predpisov, v dôsledku ktorej sa plnenie tejto Zmluvy stane celkom alebo sčasti nemožným alebo nedovoleným. |
| **„Zádržné“** | znamená akumulované zadržané peniaze, ktoré Objednávateľ zadržiava podľa článku 29. tejto Zmluvy. |
| **“Zákon o ochrane hospodárskej súťaže”** | znamená zákon č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov. |
| **“Zákon o posudzovaní vplyvov”** | znamená zákon č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov. |
| **„Zákon o RPVS“** | znamená zákon č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov. |
| **„Zákon o verejnom obstarávaní“** | znamená zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov. |
| **„Záručná doba“** | znamená obdobie pre oznámenie vád na Diele alebo Službách podľa článku 12 *(Zodpovednosť za vady)* tejto Zmluvy. |
| **„Zástupca Objednávateľa“** | znamená osobu uvedenú v článku 8.2 Zmluvy. |
| **„Zmluva“** | znamená túto zmluvu o dielo a poskytovaní služieb, ktorá je predmetom a účelom Verejného obstarávania, uzavretú medzi Objednávateľom a Zhotoviteľom v súlade s požiadavkami uvedenými v Súťažných podkladoch, na základe ktorej Zhotoviteľ vykoná Dielo a poskytne Služby, vrátane všetkých príloh, ako aj všetky jej Zmeny a dodatky, ktoré budú vyhotovené Zmluvnými stranami v súlade s jej ustanoveniami a Právnymi predpismi. |
|  |  |

1. **Výklad**
   1. Pokiaľ z kontextu nevyplýva niečo iné, riadi sa výklad tejto Zmluvy nasledujúcimi pravidlami:
2. výrazy v jednotnom čísle označujú aj výrazy v množnom čísle a naopak;
3. každý z gramatických rodov označuje aj ostatné gramatické rody;
4. odkaz na Zmluvu je odkazom aj na jej prípadné zmeny, ak boli vykonané v súlade so Zmluvou a odkazy na body, články, časti a prílohy Zmluvy sú odkazmi na body, články, časti a prílohy tejto Zmluvy, ak nie je uvedené inak;
5. odkazy na Právne predpisy sú odkazmi na príslušnú právnu úpravu v platnom znení, pričom pokiaľ sú v Zmluve, jej dodatkoch alebo prílohách odkazy na ustanovenia Právnych predpisov, ktoré boli zmenené, opätovne prijaté alebo priamo či nepriamo nahradené inými ustanoveniami Právnych predpisov, považujú sa tieto odkazy na ustanovenia Právnych predpisov, ktoré boli zmenené, opätovne prijaté alebo priamo či nepriamo nahrádzajú pôvodné ustanovenia v ich platnom znení, ak to neodporuje dojednaniam Zmluvy, jej dodatkom alebo prílohám;
6. odkaz na akýkoľvek dokument je odkazom na dokument v jeho aktuálnom znení, vrátane jeho zmien, s výnimkou prípadov, keď sa podľa Zmluvy na zmenu dokumentu vyžaduje súhlas niektorej zo Zmluvných strán a tento súhlas nebol poskytnutý;
7. slová označujúce osoby alebo strany zahŕňajú obchodné spoločnosti a iné právnické osoby;
8. ustanovenia obsahujúce slovo "súhlasiť", "súhlas" alebo "dohoda" alebo slová podobného významu vyjadrujúce súhlasný prejav vôle vyžadujú, aby súhlas alebo dohoda boli urobené písomne a doručené v súlade s článkom 43 *(Komunikácia a jazyk)* Zmluvy;
9. bez zbytočného odkladu alebo bezodkladne znamená v lehote nie dlhšej, ako takej, ktorá je pri plnení s náležitou odbornou starostlivosťou v obchodnom styku, ktorú možno od dotknutej osoby spravodlivo, s ohľadom na charakter plnenia/povinnosti požadovať, nevyhnutná na splnenie príslušnej povinnosti;
10. "písomný" alebo "písomne" znamená písaný rukou, strojom, tlačený, prípadne vyhotovený elektronicky a existujúci vo forme trvalého záznamu;
11. nadpisy v Zmluve majú iba informatívny charakter a slúžia na lepšiu orientáciu v texte Zmluvy a nemajú vplyv na výklad jej ustanovení.
    1. Prílohy k Zmluve sú jej neoddeliteľnou súčasťou. Neoddeliteľnou súčasťou Zmluvy sú aj prílohy výslovne neuvedené v článku 5.1 Zmluvy, ale ktoré sa neoddeliteľnou súčasťou Zmluvy stali na základe dohody Zmluvných strán.
    2. Obsah dodatkov a príloh k Zmluve je vykladaný tak, aby mal rovnakú platnosť a účinnosť, ako keby bol určený priamo v dojednaniach obsiahnutých v Zmluve.
    3. Pre lehoty ustanovené v Zmluve alebo vo všeobecne záväzných právnych predpisoch platia ustanovenia § 122 Občianskeho zákonníka alebo osobitných všeobecne záväzných právnych predpisov, ak z tejto Zmluvy nevyplýva niečo iné.
12. **Súčasti Zmluvy**
    1. Neoddeliteľnou súčasťou Zmluvy sú všetky nasledujúce prílohy:
       * 1. Príloha č. 1 – Rozpočet (Ceny Diela a Odmien za Služby) *[Rozpočet bude tvoriť dokument, ktorý uchádzač predložil vo svojej ponuke ako časť „Cenová tabuľka – položkový rozpočet“]*
         2. Príloha č. 2 – Opis predmetu zákazky a Podklady Objednávateľa *[Opis predmetu zákazky a Podklady Objednávateľa budú tvoriť všetky časti, ktoré tvoria časť B. Opis predmetu zákazky súťažných podkladov vrátane všetkých vysvetlení súťažných podkladov vzťahujúcich sa k týmto dokumentom]*
         3. Príloha č. 3 – Harmonogram
         4. Príloha č. 4 – Zoznam Subdodávateľov *[bude doplnený v rámci poskytnutia súčinnosti pred podpisom Zmluvy]*
         5. Príloha č. 5 – Zoznam Kľúčových osôb *[Zoznam kľúčových osôb bude tvoriť dokument resp. súhrn dokumentov, ktoré uchádzač predložil vo svojej žiadosti o účasť na účely preukázania podmienok účasti technickej a odbornej spôsobilosti vzťahujúcich sa k požadovaným Odborníkom]*

**Časť II**

**ZÁKLADNÉ USTANOVENIA**

1. **Účel Zmluvy**
   1. Účelom, za ktorým Objednávateľ uzatvára so Zhotoviteľom túto Zmluvu, je záujem Objednávateľa zabezpečiť komplexnú projektovú prípravu výstavby Stavby nUNB s počtom lôžok 653 a možnosťou jej dodatočného rozšírenia o 500 lôžok zodpovedajúcej kritériám uvedeným v článku 2.1 tejto Zmluvy, ktorá bude poskytovať sekundárnu a terciárnu zdravotnú starostlivosť pre región Bratislavského samosprávneho kraja, a zároveň bude slúžiť ako vzdelávacie zariadenie a výskumné centrum.
2. **Predmet Zmluvy**
   1. **Dielo**
      1. Predmetom Zmluvy je záväzok Zhotoviteľa vo vlastnom mene a na vlastnú zodpovednosť, s odbornou starostlivosťou, riadne a včas za podmienok uvedených v Zmluve a za cenu dohodnutú v tejto Zmluve vykonať pre Objednávateľa Dielo (hmotne zachytené výsledky činnosti) a záväzok Objednávateľa vykonané Dielo prevziať a zaplatiť za vykonanie Diela zmluvnú cenu, a to za podmienok dohodnutých touto Zmluvou.
      2. Záväzok Zhotoviteľa podľa tejto Zmluvy v rámci vykonávania Diela spočíva najmä, nie však výlučne, v záväzku Zhotoviteľa dodať:
3. program požiadaviek 2.0
4. úplný program požiadaviek (Program požiadaviek 3.0)
5. základnú urbanisticko – architektonickú štúdiu,
6. kompletnú urbanisticko – architektonickú štúdiu,
7. dokumentáciu stavebného zámeru verejnej práce,
8. projektovú dokumentáciu pre Povolenie na uskutočnenie Stavby nUNB,
9. dokumentáciu vnútorného vybavenia (projektová dokumentácia interiéru),
10. projektovú dokumentáciu pre verejné obstarávanie generálneho zhotoviteľa stavby,
11. Povolenia na uskutočnenie Stavby nUNB (SP),
12. plán transferu,
13. prevádzkové postupy (guidelines),

to všetko v súlade s požiadavkami uvedenými v tejto Zmluve a Prílohe č. 2 (v časti Opis predmetu zákazky).

* + 1. Súčasťou Diela je aj vykonávanie inžinierskej činnosti, vrátane potrebných prieskumov, štúdií a skúšok, ktorá je bližšie špecifikovaná v Prílohe č. 2 (v časti Opis predmetu zákazky) v rozsahu potrebnom na dosiahnutie účelu Zmluvy podľa článku 6.1 tejto Zmluvy.
    2. Súčasťou Diela nie je zabezpečenie posúdenia vplyvov navrhovanej činnosti (resp. jej zmeny) v rámci Projektu na životné prostredie. Ak v rámci vykonávania Diela ktorákoľvek zo Zmluvných strán zistí, že pre ktorúkoľvek časť Stavby nUNB je potrebné vykonať:

1. zisťovacie konanie podľa Zákona o posudzovaní vplyvov, zabezpečí ho Objednávateľ, pričom Zhotoviteľ je povinný odovzdať Objednávateľovi všetky vstupy, podklady a informácie potrebné na vypracovanie zámeru podľa Zákona o posudzovaní vplyvov v rámci plnenia podľa článku 7.1.2(a) Zmluvy a poskytnúť Objednávateľovi všetku súčinnosť tak, aby tento mohol zabezpečiť vypracovanie zámeru a ďalšie úkony v rámci zisťovacieho konania podľa Zákona o posudzovaní vplyvov v čo najkratšom čase a na požiadanie Objednávateľa sa zúčastniť verejného prerokovania zámeru, poskytovať vyjadrenia k stanoviskám Dotknutých osôb a pripomienkam ostatných účastníkov konania a zapracovať podmienky z rozhodnutia vydaného v zisťovacom konaní (pokiaľ sa ďalej nebude postupovať podľa písm. b) tohto článku tejto Zmluvy) do všetkých jednotlivých častí Diela uvedených v článku 7.1.2 Zmluvy, ktorých sa to týka. Pre vylúčenie pochybností sa dojednáva, že v takom prípade nejde o Zmenu Zmluvy a odmena za vykonanie zmien na Diele, resp. jeho príslušnej časti je zahrnutá v Cene Diela,
2. posúdenie vplyvov podľa Zákona o posudzovaní vplyvov, zabezpečí ho Objednávateľ, pričom Zhotoviteľ je povinný odovzdať Objednávateľovi všetky vstupy, podklady a informácie potrebné na vypracovanie správy o hodnotení podľa Zákona o posudzovaní vplyvov (minimálne v rozsahu hodnotenia vydanom podľa Zákona o posudzovaní vplyvov, ktorý je Objednávateľ povinný poskytnúť Zhotoviteľovi bez zbytočného odkladu po jeho doručení) priebežne bez zbytočného odkladu po tom, ako ich získa, vypracuje alebo inak obstará, najneskôr však v rámci plnenia podľa článku 7.1.2(d) Zmluvy a poskytnúť Objednávateľovi všetku súčinnosť tak, aby tento mohol zabezpečiť vypracovanie správy o hodnotení a ďalšie úkony v rámci konania o posudzovaní vplyvov podľa Zákona o posudzovaní vplyvov v čo najkratšom čase a na požiadanie Objednávateľa sa zúčastniť verejného prerokovania správy o posudzovaní vplyvov, poskytovať vyjadrenia k stanoviskám Dotknutých osôb a pripomienkam ostatných účastníkov konania a zapracovať podmienky zo záverečného stanoviska vydaného v konaní o posudzovaní vplyvov do všetkých jednotlivých častí Diela uvedených v článku 7.1.2 Zmluvy, ktorých sa to týka. Pre vylúčenie pochybností sa dojednáva, že v takom prípade nejde o Zmenu Zmluvy a odmena za vykonanie zmien na Diele, resp. jeho príslušnej časti je zahrnutá v Cene Diela.
   * 1. Povinnosť Zhotoviteľa odovzdať Dielo, resp. jeho jednotlivé časti uvedené v článku 7.1.2 Zmluvy, prípadne Služby v termíne podľa Harmonogramu nie je ustanovením článku 7.1.4 tejto Zmluvy dotknutá. V prípade, ak z rozhodnutia vydaného v zisťovacom konaní podľa Zákona o posudzovaní vplyvov uvedeného v článku 7.1.4(a) Zmluvy alebo zo záverečného stanoviska vydaného podľa Zákona o posudzovaní vplyvov v konaní uvedenom v článku 7.1.4(b) Zmluvy, ktoré boli vydané (na účely tohto článku sa pod pojmom „vydané“ myslí právoplatné) až po odovzdaní niektorého plnenia podľa článku 7.1.2(c) až (j) Zmluvy Objednávateľovi v súlade s Harmonogramom, vyplynie potreba tieto plnenia prepracovať alebo doplniť, je Zhotoviteľ povinný tieto plnenia doplniť a prepracovať bez zbytočného odkladu, najneskôr však do dvoch (2) mesiacov odo dňa odovzdania právoplatných rozhodnutí Zhotoviteľovi, pričom pre vylúčenie pochybností sa dojednáva, že v takom prípade nejde o Zmenu Zmluvy a odmena za vykonanie zmien na Diele, resp. jeho príslušnej časti je zahrnutá v Cene Diela.
     2. Pre vylúčenie pochybností sa uvádza, že Dielom sa rozumie každá činnosť Zhotoviteľa vykonávaná na základe tejto Zmluvy, pokiaľ nejde o Služby, a to bez ohľadu na to, či má výsledok tejto činnosti Zhotoviteľa charakter diela v zmysle § 536 ods. 2 Obchodného zákonníka, alebo diela v zmysle Autorského zákona, ak výsledkom tejto činnosti je hmotný substrát (projektová, výkresová a textová dokumentácia, alebo inak zachytený hmotný výstup v rámci jednotlivých plnení).
   1. **Služby** 
      1. Predmetom Zmluvy je tiež záväzok Zhotoviteľa poskytnúť Objednávateľovi Služby presahujúce rámec činností spočívajúcich priamo vo vykonaní Diela, spočívajúce v poradenstve v oblasti manažmentu zdravotnej starostlivosti a vo výkone autorského dohľadu v termínoch a cene podľa tejto Zmluvy, a záväzok Objednávateľa za vykonané Služby zaplatiť Odmenu za Služby.
      2. Záväzok Zhotoviteľa podľa tejto Zmluvy spočíva v rámci poskytovania Služieb najmä, nie však výlučne, v záväzku Zhotoviteľa poskytovať:
   2. poradenstvo v oblasti manažmentu zdravotnej starostlivosti v členení:
3. poradenstvo pri verejných obstarávaniach vnútorného vybavenia a generálneho zhotoviteľa stavby,
4. implementácia plánu transferu,
5. implementácia medicínskych a nemedicínskych prevádzkových procesov,
6. nastavenie organizačného modelu a personálnej politiky – organizačný model,
7. iné služby dohľadu počas výstavby, kolaudácie a uvádzaní Stavby nUNB do prevádzky
   1. autorský dohľad,

to všetko v súlade s požiadavkami uvedenými v tejto Zmluve a Prílohe č. 2 (v časti Opis predmetu zákazky).

* + 1. Zhotoviteľ berie na vedomie a súhlasí, že Služby uvedené v článku 7.2.2 Zmluvy je oprávnený a povinný poskytovať iba vtedy, ak ho na to Objednávateľ písomne vyzve v Objednávke podľa článku 17 (*Objednávky na poskytovanie* Služieb) tejto Zmluvy. Zhotoviteľ sa zaväzuje poskytnúť tieto Služby v rozsahu, termínoch a cene dohodnutej v tejto Zmluve. Zhotoviteľ berie zároveň na vedomie a súhlasí, že Služby uvedené v článku 7.2.2(a)(ii),(iii) a (v), a v článku 7.2.2(b) Zmluvy je oprávnený a povinný poskytovať iba vtedy, ak Objednávateľ uzavrie zmluvu s generálnym zhotoviteľom Stavby nUNB.

Podrobná špecifikácia Diela a Služieb je uvedená v Prílohe č. 2 (v časti Opis predmetu zákazky).

* 1. Zhotoviteľ je povinný zabezpečiť priamo pre Objednávateľa súhlas všetkých autorov podieľajúcich sa na vytvorení Diela s prípadnou zmenou Diela a udeliť Objednávateľovi licenciu za podmienok a v rozsahu uvedenom v časti [VI](#castVI). (*Právo duševného vlastníctva*) Zmluvy.
  2. Zhotoviteľ vyhlasuje, že má dostatok odborných predpokladov a skúseností potrebných na realizáciu Diela a poskytovanie Služieb podľa Zmluvy.
  3. Pre vylúčenie pochybností sa uvádza, že odplata za výkon všetkých činností podľa tejto Zmluvy, vrátane všetkých nákladov a hotových výdavkov, najmä ale nielen, správnych poplatkov, režijných nákladov, cestovných, ubytovacích a iných nákladov je súčasťou Celkovej ceny.

1. **Zástupcovia Zmluvných strán**
   1. **Kľúčové osoby Zhotoviteľa** 
      1. Zhotoviteľ berie na vedomie a súhlasí, že plnenie predmetu tejto Zmluvy bude vyžadovať úzku spoluprácu členov jeho tímu, ktorí budú tvoriť Kľúčové osoby Zhotoviteľa, a pravidelnú výmenu informácií medzi nimi a Zástupcami Objednávateľa. Zhotoviteľ sa preto výslovne zaväzuje, že výkon vybraných odborných činností v rámci plnenia tejto Zmluvy bude vykonávať vždy prostredníctvom Kľúčových osôb Zhotoviteľa, ktorými preukazoval Podmienky účasti. Zoznam Kľúčových osôb Zhotoviteľa s uvedením ich kvalifikácie a doklady preukazujúce ich kvalifikáciu tvoria obsah Prílohy č. 5 tejto Zmluvy.
      2. Nahradenie niektorej z Kľúčových osôb Zhotoviteľa je možné výlučne s písomným súhlasom Objednávateľa, a to iba v prípade, ak Kľúčová osoba Zhotoviteľa preukázateľne nemôže vykonávať činnosť, na ktorú bola určená. Objednávateľ takýto súhlas bezdôvodne neodoprie, ak novo navrhovaná Kľúčová osoba Zhotoviteľa spĺňa rovnakú odbornú spôsobilosť, ako je odborná spôsobilosť Kľúčovej osoby Zhotoviteľa, ktorá sa nahrádza. Spôsobilosť novej Kľúčovej osoby Zhotoviteľa preukazuje Zhotoviteľ rovnakými dokladmi, ako boli požadované v Súťažných podkladoch. Súhlas Objednávateľa s nahradením akejkoľvek Kľúčovej osoby nezbavuje Zhotoviteľa zodpovednosti ani žiadneho z jeho záväzkov vyplývajúcich mu zo Zmluvy.
      3. Pre vylúčenie pochybností sa Zmluvné strany dohodli, že pre nahradenie Kľúčových osôb Zhotoviteľa nie je potrebné uzatvárať dodatok k tejto Zmluve, pokiaľ bude dodržaný postup podľa tohto článku. Po zmene Kľúčovej osoby Zhotoviteľa Zmluvné strany aktualizujú Prílohu č. 5 tejto Zmluvy o údaje o novej Kľúčovej osobe Zhotoviteľa.
      4. Kľúčovými osobami Zhotoviteľa sú:
2. Projektový manažér
3. Medicinálny manažér,
4. Hlavný architekt,
5. Hlavný inžinier projektu,
6. Expert pre plánovanie a programovanie,
7. Expert pre ICT,
8. Expert pre zdravotnícke prístroje a zariadenia,
9. Senior architekt,
10. Projektový inžinier,
11. Statik,
12. BIM koordinátor.
    * 1. Projektový manažér je hlavným manažérom Projektu, ktorý:
13. koordinuje celý proces zhotovenia Diela a poskytovania Služieb za Zhotoviteľa,
14. je hlavným kontaktným bodom pre Objednávateľa,
15. dozerá na kvalitu Diela a Služieb, dodržiavanie Harmonogramu, vecnú správnosť, optimálnosť riešení, realizovateľnosť, vzájomnú a úplnú koordináciu všetkých činností a dodávok,
16. komunikuje návrhy v rámci plnenia predmetu Zmluvy Objednávateľovi, jeho zástupcom a v prípade požiadania aj verejnosti,
17. zúčastňuje sa na všetkých stretnutiach s Objednávateľom,
18. zabezpečuje internú komunikáciu medzi ďalšími Kľúčovými osobami Zhotoviteľa.
    * 1. Medicinálny manažér je manažérom pre medicinálne plánovanie a programovanie, nastavenie vnútorných organizačných a prevádzkových procesov, medicínske vybavenie a plán transferu a koordinuje ostatné Kľúčové osoby a ďalších pracovníkov Zhotoviteľa podieľajúcich sa na medicinálnom plánovaní a programovaní.
      2. Hlavný architekt bude poverený vyhotovením urbanisticko-architektonickej štúdie a bude koordinovať ostatných členov tímu Zhotoviteľa a ďalších pracovníkov podieľajúcich sa na vypracovaní urbanisticko-architektonickej štúdie.
      3. Hlavný inžinier projektu bude koordinovať všetky projektové činnosti v rámci všetkých stupňov projektovej dokumentácie uvedených v článku 7.1.2 (e) až (h) Zmluvy, zabezpečuje vypracovanie čiastkových projektov špecialistami, a to tak podľa tejto Zmluvy, ako aj všeobecne záväzných právnych predpisov, vrátane ale nielen § 45 a 46 Stavebného zákona.
      4. Expert pre plánovanie a programovanie bude poverený prácami na medicínskych programoch požiadaviek uvedených v článku 7.1.2 (a) a (b) Zmluvy, ktoré obsahujú základné princípy a rámce pre poskytovanie zdravotnej starostlivosti s identifikáciou jej úrovne, zodpovedný za kalkuláciu kapacít jednotlivých funkcií tvoriacich nemocnicu, za kalkuláciu nárokov priestorových potrieb pre všetky funkcie tvoriace komplex nemocnice, za návrh rozmiestnenia, súvzťažnosti jednotlivých funkcií.
      5. Expert pre ICT bude poverený riešením a navrhovaním informačno-komunikačného systému v nemocnici (technické prostriedky – hardware, programové prostriedky – softvér, organizačné prostriedky – nariadenia a pravidlá definujúce využívanie a správu ICT, ľudská zložka – fungovanie človeka v ICT prostredí), vrátane sietí a aplikačného prostredia tak, aby boli dosiahnuté dohodnuté požiadavky na Dielo a kvalita poskytovaných služieb v rámci nUNB, navrhovaním ochrany infraštruktúry, zálohovania a bezpečnostných IT postupov.
      6. Expert pre zdravotnícke prístroje a zariadenia bude poverený v spolupráci s Objednávateľom vypracovať špecifikáciu požiadaviek na medicínske vybavenie a materiálno technické zabezpečenie Stavby nUNB, pričom budezodpovedať za návrh jeho umiestnenia, identifikáciu stavebno-konštrukčných všeobecných požiadaviek pre inštaláciu a prevádzku medicínskych zariadení, zapracovanie požiadaviek na materiálno-technické zabezpečenie/ medicínske vybavenie do všetkých projektových dokumentácií uvedených v článku 7.1.2(e) - (h) tejto Zmluvy a poradenstvo pri procese verejného obstarávania pre vnútorné vybavenie.
      7. Senior architekt zodpovedá za návrh stavby, za riadenie a koordináciu architektonických činností, pravidelné vyhodnocovanie efektivity návrhu, zodpovedá za využitie inovácií na projekte, aj za energetický koncept projektu a krajinnú architektúru.
      8. Projektový inžinier bude poverený plánovaním, tvorbou, správou, aktualizáciou a archiváciou dokumentácie všetkých stupňov, sledovaním a kontrolou kvality projektovej dokumentácie a projekčných činností.
      9. Statik zodpovedá za návrh stavebných konštrukcií tak, aby bezpečne odolávali statickému a dynamickému zaťaženiu a umožnili kontinuálne prevádzku technologických zariadení. Zodpovedá za vyhotovenie projektovej dokumentácie nosných konštrukcií stavby, za overenie projektov z hľadiska mechanickej odolnosti a stability stavby, ako aj za technické poradenstvo týkajúce statiky a dynamiky navrhovaných konštrukcií.
      10. BIM koordinátor je zástupca zhotoviteľa vo veciach týkajúcich sa BIM po technickej a manažérskej stránke, ktorý zodpovedá za tvorbu, správu a kontrolu 2D a 3D objektov a parametrických komponentov, ktoré sú potrebné pre tvorbu a vedenie virtuálneho modelu Stavby nUNB, zabezpečuje zapracovanie požiadaviek Objednávateľa do BIM modelu, nesie zodpovednosť za vytváranie, odstraňovanie, modifikáciu a údržbu vhodných prístupových práv jednotlivých užívateľov BIM modelu za Zhotoviteľa a Objednávateľa tak, aby nedošlo k strate dát pri ich výmene, údržbe alebo archivácii.
      11. Ak má byť niektorá Kľúčová osoba dočasne krátkodobo neprítomná počas realizácie Diela alebo poskytovania Služieb, musí pred svojou neprítomnosťou vymenovať vhodnú náhradnú osobu (za podmienky predchádzajúceho súhlasu Objednávateľa) a Objednávateľ musí byť vopred informovaný o tejto skutočnosti, o dobe neprítomnosti a o náhradnej osobe. Tým nie sú dotknuté pravidlá podľa článkov 8.1.1 až 8.1.3 tejto Zmluvy.
      12. Okrem Kľúčových osôb Zhotoviteľa je Zhotoviteľ povinný zabezpečiť, že na plnení predmetu tejto Zmluvy sa budú podieľať aj ďalšie osoby v počte a kvalifikácii potrebnej na to, aby bolo Dielo a Služby dodané Objednávateľovi riadne, kvalitne a včas.
      13. Všetky osoby podieľajúce sa na plnení predmetu tejto Zmluvy za Zhotoviteľa musia byť kvalifikované, kompetentné a skúsené na funkciu a činnosť, ktorou boli poverené.
      14. Zhotoviteľ je povinný zabezpečiť dostatočné personálne obsadenie svojho tímu tak, aby bol dodržaný Harmonogram a ostatné termíny vyplývajúce zo Zmluvy.
      15. Plnenie úloh zverených Kľúčovým osobám v článkoch 8.1.5 až 8.1.15 Zmluvy prostredníctvom iných osôb, ako sú Kľúčové osoby, ktoré nespĺňajú podmienky uvedené v článku 8.1 Zmluvy alebo boli odmietnuté Objednávateľom v súlade s touto Zmluvou, je podstatným porušením Zmluvy zo strany Zhotoviteľa.
    1. **Zástupcovia Objednávateľa**
       1. Zástupcami Objednávateľa sú Kľúčové osoby Objednávateľa, ktorými sú:
19. riaditeľ Odboru strategických investícií Objednávateľa,
20. Dozor Objednávateľa,
21. iné osoby, ktoré Objednávateľ označí ako Zástupcu Objednávateľa.
    * 1. Objednávateľ môže, avšak nie je povinný, vymenovať Dozor Objednávateľa, ktorý bude vykonávať povinnosti a uplatňovať právomoci vyplývajúce Objednávateľovi zo Zmluvy. V prípade, že Dozor Objednávateľa nebude Objednávateľom stanovený, bude jeho úlohy podľa tejto Zmluvy vykonávať iný Zástupca Objednávateľa, ktorý bude mať na dobu, kým nebude menovaný Dozor Objednávateľa, oprávnenia a povinnosti Dozoru Objednávateľa podľa tejto Zmluvy.
      2. Dozor Objednávateľa je oprávnený uplatňovať právomoci Objednávateľa v rozsahu určenom Objednávateľom a oznámenom Zhotoviteľovi v oznámení o vymenovaní Dozoru Objednávateľa a v rozsahu, ktorý mu vyplýva z tejto Zmluvy, pričom tam, kde táto Zmluva používa slovné spojenie „osoba poverená Objednávateľom“, má sa na mysli Dozor Objednávateľa, ak z oznámenia o vymenovaní Dozoru Objednávateľa alebo z Pokynu Objednávateľa nevyplýva niečo iné.
      3. Kedykoľvek Dozor Objednávateľa vykonáva určitú činnosť, pre ktorú sa vyžaduje súhlas Objednávateľa, potom (na účely Zmluvy) sa predpokladá, že Objednávateľ mu taký súhlas udelil.
      4. Ak nie je v tejto Zmluve alebo v oznámení o vymenovaní Dozoru Objednávateľa uvedené inak:
22. kedykoľvek si Dozor Objednávateľa plní svoje povinnosti, alebo vykonáva činnosti uvedené v Zmluve alebo z nej vyplývajúce, predpokladá sa, že Dozor Objednávateľa koná v mene a na účet Objednávateľa;
23. Dozor Objednávateľa nemá právomoc zbaviť ktorúkoľvek zo Zmluvných strán akýchkoľvek povinností, záväzkov alebo zodpovednosti podľa Zmluvy, ani meniť alebo dopĺňať Zmluvu;
24. každé schválenie, kontrola, potvrdenie, súhlas, preskúmanie, pokyn, upozornenie, návrh, požiadanie, skúška alebo podobný úkon Dozoru Objednávateľa (vrátane absencie nesúhlasu), má rovnané účinky, akoby konal samotný Objednávateľ, a
25. kedykoľvek si určitá záležitosť vyžaduje schválenie, kontrolu, potvrdenie, súhlas, preskúmanie, pokyn, upozornenie, návrh, požiadanie, skúšku alebo podobný úkon Dozoru Objednávateľa, Dozor Objednávateľa bude povinný tieto vykonať v lehote primeranej podľa konkrétnych okolností a počínať si pri vynaložení odbornej starostlivosti tak, aby nedošlo k omeškaniu činností Zhotoviteľa vykonávaných podľa tejto Zmluvy. Zhotoviteľ sa zaväzuje, že Dozoru Objednávateľa poskytne potrebnú súčinnosť, ktorá umožní Dozoru Objednávateľa konať v súlade s predchádzajúcou vetou.
    * 1. V prípade rozhodnutia Objednávateľa vymeniť Dozor Objednávateľa, je Objednávateľ povinný oznámiť Zhotoviteľovi nový Dozor Objednávateľa písomne spolu s jeho kontaktnými údajmi, s telefónnymi číslami a elektronickou adresou. Vymenovanie a odvolanie Dozoru Objednávateľa sa stane voči Zhotoviteľovi účinným Dňom nasledujúcim po Dni doručenia takéhoto písomného oznámenia Zhotoviteľovi, ak nebude v tomto oznámení uvedený neskorší termín.
      2. Kedykoľvek táto Zmluva alebo oznámenie o vymenovaní Dozoru Objednávateľa predpokladá účasť Dozoru Objednávateľa pri odsúhlasovaní alebo rozhodovaní o nejakej záležitosti, je Dozor Objednávateľa povinný predmet rozhodnutia bezodkladne konzultovať s obidvomi Zmluvnými stranami a pokúsiť sa dosiahnuť zhodu. Ak sa zhoda nedosiahne, Dozor Objednávateľa musí urobiť spravodlivé rozhodnutie v súlade so Zmluvou a príslušnými Právnymi predpismi, pričom bude brať do úvahy všetky významné okolnosti. Dozor Objednávateľa je povinný oznámiť obidvom Zmluvným stranám výsledok každej dohody alebo rozhodnutia spolu s podporným podrobným popisom. Takáto dohoda alebo rozhodnutie bude pre Zmluvné strany záväzné až do jeho zrušenia alebo nahradenia inou dohodou alebo rozhodnutím súdu.

**Časť III**

**SPOLOČNÉ USTANOVENIA O VYKONÁVANÍ DIELA A POSKYTOVANÍ SLUŽIEB**

1. **Podklady Objednávateľa**
   1. Objednávateľ je povinný dodať Zhotoviteľovi Podklady do 14 dní od uzavretia tejto Zmluvy, ak neboli odovzdané pred uzavretím tejto Zmluvy. Zoznam Podkladov podľa predchádzajúcej vety tvorí Prílohu č. 2 Zmluvy.
   2. Zhotoviteľ potvrdzuje, že Podklady, ktoré mu Objednávateľ odovzdal pred uzavretím tejto Zmluvy, preskúmal a detailne sa oboznámil s týmito Podkladmi ako aj s požiadavkami Objednávateľa uvedenými v Súťažných podkladoch. V súvislosti s uvedeným Zhotoviteľ vyhlasuje, že neidentifikoval žiadne okolnosti majúce svoj priamy alebo nepriamy pôvod v Podkladoch, ktoré by mohli ovplyvniť vykonanie Diela a/ alebo poskytovanie Služieb riadne a včas v súlade so Zmluvou.
   3. Ostatné podklady potrebné na účely plnenia podľa tejto Zmluvy nad rámec Podkladov alebo iných údajov uvedených v Prílohe č. 2 tejto Zmluvy je povinný zabezpečiť Zhotoviteľ, ak sa Zmluvné strany nedohodnú inak.
   4. Ak Objednávateľ v súvislosti s predmetom plnenia podľa tejto Zmluvy počas vykonávania Diela alebo poskytovania Služieb obdrží ďalšie informácie a/alebo materiály, dokumenty, údaje, rozhodnutia, povolenia, opatrenia alebo stanoviská príslušných orgánov, ktoré by sa stali súčasťou Podkladov, ak by existovali v čase uzavretia tejto Zmluvy, je povinný tieto bez zbytočného odkladu odovzdať Zhotoviteľovi. O odovzdaní takýchto informácií a/alebo dokumentov sa spíše záznam a stávajú sa súčasťou Podkladov. Pre vylúčenie pochybností sa tento článok neuplatní na prípad uvedený v článku 7.1.4 Zmluvy.
   5. Akékoľvek informácie a dáta, ktoré Zhotoviteľ obdrží od Objednávateľa alebo získa inak, nezbavujú Zhotoviteľa zodpovednosti za riadne plnenie Zmluvy s odbornou starostlivosťou. Zhotoviteľ je povinný Objednávateľa upozorniť na akékoľvek chyby, nepresnosti a/alebo nedostatky v Podkladoch, pričom v tomto prípade sa ustanovenia článku 24 (*Pokyny Objednávateľa*) Zmluvy týkajúce sa Pokynov Objednávateľa použijú primerane.
   6. Objednávateľ týmto vyhlasuje, že súhlasí s použitím Podkladov spôsobom, ktorý zodpovedá plneniu Zhotoviteľa podľa tejto Zmluvy, avšak výlučne len na účely plnenia Zhotoviteľa v zmysle tejto Zmluvy.
   7. Počas výkonu svojich povinností v zmysle Zmluvy je Zhotoviteľ povinný s maximálnou odbornou starostlivosťou preskúmať každú informáciu, podklad, a dokumentáciu mu poskytnutú v súvislosti s Projektom, ktorú používa, alebo má použiť v súvislosti s vykonávaním Diela alebo poskytovaním Služieb.
2. **Všeobecné ustanovenia o vykonávaní Diela a poskytovaní Služieb** 
   1. Zhotoviteľ je povinný vykonať Dielo a poskytovať Služby na svoje náklady a na svoje nebezpečenstvo.
   2. Zhotoviteľ sa zaväzuje vykonať Dielo a poskytovať Služby v súlade s požiadavkami a podmienkami tejto Zmluvy a všetkými zásadami obsiahnutými v tejto Zmluve tak, aby bol dosiahnutý účel Zmluvy uvedený v článku 6 (*Účel Zmluvy)* tejto Zmluvy.
   3. Zhotoviteľ sa zaväzuje, že pri vykonávaní Diela a poskytovaní Služieb použije všetky svoje profesionálne schopnosti a skúsenosti, maximálnu odbornú starostlivosť, ako aj zručnosti a pozornosť v rozsahu, ktorý možno rozumne očakávať od vysoko kvalifikovaného a kompetentného odborníka so skúsenosťami v realizácii diel, poskytovaní činností a služieb v súvislosti s  investičnými projektami rozmerom a komplexnosťou podobnými Projektu.
   4. Zhotoviteľ je povinný vykonávať Dielo a poskytovať Služby s vynaložením maximálnej odbornej starostlivosti, efektívne a v súlade s najlepšou odbornou praxou a tiež v súlade s (so):
      * + 1. požiadavkami tejto Zmluvy,
          2. Súťažnými podkladmi,
          3. Pokynmi Objednávateľa,
          4. všetkými právoplatnými rozhodnutiami, záväznými stanoviskami, súhlasmi, vyjadreniami a povoleniami príslušných orgánov a iných Dotknutých osôb v súvislosti s Projektom a Stavbou nUNB, ktoré budú platné a účinné v čase vykonávania Diela a poskytnutia Služieb,
          5. všetkými Právnymi predpismi a normami (vrátane konštrukčných a technologických noriem a štandardov, najmä technických a odvetvových noriem aj v prípade, že nie sú záväzné, pričom platí ustanovenie článku 13.4 Zmluvy) vrátane hygienických predpisov, predpisov o bezpečnosti a ochrane zdravia pri práci, protipožiarnej ochrane, ochrane životného prostredia), s európskymi predpismi a výnosmi Ministerstva zdravotníctva Slovenskej republiky, ktoré sa na Dielo alebo Služby vzťahujú a sú platné na území Slovenskej republiky v čase riadneho odovzdania príslušnej časti Diela, resp. poskytnutia príslušnej Služby Objednávateľovi.

V prípade rozporov medzi dokumentmi (a) až (c) majú dokumenty poradie záväznosti v zostupnom poradí, t.j. prednosť má dokument uvedený vyššie pred nižšie uvedeným dokumentom.

* 1. Zhotoviteľ je povinný vykonávať Dielo a poskytovať Služby tak, aby Projekt vyhovel Štandardom JCI a bol spôsobilý získať Akreditáciu JCI.
  2. Zhotoviteľ je povinný vykonávať Dielo a poskytovať Služby tak, aby Stavba nUNB vyhovovala kritériám na získanie Hodnotenia BREEAM Excelent.
  3. Zhotoviteľ zodpovedá za kvalitu Diela a Služieb, technickú správnosť, úplnosť, optimálnosť navrhovaných technických a medicínskych riešení, realizovateľnosť, správnosť a úplnosť zhotoveného Diela a poskytnutých Služieb.
  4. Pri vykonávaní Diela a poskytovaní Služieb je Zhotoviteľ povinný najmä:
     1. samostatne koordinovať proces zhotovenia Diela a poskytnutia Služieb,
     2. postupovať v maximálnej možnej miere samostatne. V prípade že bude Zhotoviteľ od Objednávateľa požadovať rozhodnutie týkajúce sa medicinálneho, projektového a/alebo technického riešenia alebo v iných prípadoch týkajúcich sa zásadných navrhovaných riešení, Zhotoviteľ sa zaväzuje požiadať Objednávateľa o Pokyn Objednávateľa v tejto otázke, pričom je povinný predložiť mu minimálne dve alternatívne riešenia, ktoré budú vyhodnotené po ekonomickej, prevádzkovej, technickej a časovej stránke a odporúčať Objednávateľovi preferovanú alternatívu,
     3. prerokovávať medicínske a technické riešenie navrhované v jednotlivých častiach Diela resp. pri poskytovaní jednotlivých Služieb s Objednávateľom, ako aj s príslušnými Dotknutými osobami, a to priebežne počas zhotovovania Diela resp. poskytovania Služby na účely minimalizovania rizika nutnosti prepracovania Diela alebo opakovaného poskytovania Služieb. Povinnosť Zhotoviteľa v zmysle článku 13.2 Zmluvy tým nie je dotknutá. Pred akýmkoľvek pracovným stretnutím, rokovaním alebo diskusiou s tretími osobami podľa predchádzajúcej vety je Zhotoviteľ povinný minimálne päť (5) Pracovných dní vopred informovať Objednávateľa alebo inú osobu poverenú Objednávateľom o mieste, čase a predmete rokovania. V prípade, že sa stretnutia Objednávateľ, Zástupca Objednávateľa alebo iná osoba poverená Objednávateľom nezúčastní, vypracuje Zhotoviteľ z takéhoto stretnutia záznam, odsúhlasený všetkými zúčastnenými stranami, ktorý doručí Objednávateľovi do troch (3) Dní po realizácii takého stretnutia,
     4. zabezpečiť možnosť účasti Zástupcu Objednávateľa alebo inej osoby poverenej Objednávateľom na koordinačných stretnutiach Zhotoviteľa (vrátane informovania o ich konaní v dostatočnom časovom predstihu najneskôr 48 hodín pred ich uskutočnením) a možnosť Objednávateľa priebežne kontrolovať stav rozpracovanosti jednotlivých predmetov plnenia Zhotoviteľa podľa tejto Zmluvy,
     5. na vyžiadanie Objednávateľa poskytnúť v elektronickej alebo písomnej podobe časti spracovaného Diela.
  5. **Správy o postupe prác**
     1. Zhotoviteľ je povinný priebežne po celú dobu trvania Zmluvy informovať Objednávateľa o stave plnenia predmetu Zmluvy. Na tieto účely je Zhotoviteľ povinný vyhotovovať správy o postupe prác na Diele a Službách a prekladať ich Objednávateľovi a Dozoru Objednávateľa, a to v dvoch (2) listinných vyhotoveniach a zároveň ich zasielať v elektronickej podobe na emailovú adresu Zástupcov Objednávateľa uvedených v článku 8.2.1(a) a (b), najmenej jedenkrát mesačne alebo kedykoľvek na požiadanie Objednávateľa, minimálne v takomto rozsahu:

1. stav a rozsah rozpracovanosti plnení podľa Zmluvy v členení na jednotlivé časti Diela a Služby podľa jednotlivých Objednávok,
2. vyhodnotenie dodržiavania Harmonogramu a termínov dodania Služby dohodnutých postupom podľa článku 17 (*Objednávky na poskytovanie Služieb*) tejto Zmluvy a identifikácia rizík,
3. podrobný harmonogram (resp. jeho aktualizáciu) jednotlivých krokov, postupov a úkonov v rámci príslušnej časti predmetu plnenia podľa tejto Zmluvy vrátane ich vzájomnej súvzťažnosti, vždy však v rámci Harmonogramu a identifikácia rizík plnenia Harmonogramu a návrh na ich odstránenie alebo minimalizovanie,
4. identifikácia nedostatočných, chýbajúcich alebo s omeškaním dodaných vstupov a inej formy súčinnosti zo strany Objednávateľa,
5. iné informácie zásadného charakteru,
6. informácie, výslovne vyžiadané Objednávateľom, ktorými Zhotoviteľ disponuje, alebo má disponovať podľa tejto Zmluvy.
   * 1. V závislosti od stupňa rozpracovanosti Diela a jeho jednotlivých častí, prípadne Služieb (ak je to relevantné) budú súčasťou správ o postupe prác aj:
        + 1. návrhy jednotlivých častí Diela podľa článku 13 (*Predkladanie návrhov*) Zmluvy,
          2. rovnopisy dokumentov vyhotovených v rámci výkonu inžinierskej činnosti podľa článku 7.1.3 Zmluvy, najmä, nie však výlučne, rovnopisy žiadostí, návrhov a opravných prostriedkov adresovaných Dotknutým osobám alebo Príslušným orgánom a rovnopisy rozhodnutí, stanovísk, vyjadrení a iných dokumentov vydaných týmito Dotknutými osobami alebo inými Príslušnými orgánmi, ktoré sa vzťahujú na Projekt alebo Stavbu nUNB,
          3. správy z prieskumov a štúdie, ktoré budú vyhotovené v rámci výkonu inžinierskej činnosti podľa článku 7.1.3 Zmluvy
          4. iné dokumenty, pokiaľ tak ustanovuje táto Zmluva.
     2. Správy o postupe prác podľa tohto článku 10.9 Zmluvy musia byť podpísané Projektovým manažérom ako aj všetkými Kľúčovými osobami, ktoré sú poverené činnosťami uvedenými v príslušnej správe.
   1. **Pracovné stretnutia**
      1. Zhotoviteľ je povinný zvolať a viesť v sídle Objednávateľa, za účasti Objednávateľa, Dozoru Objednávateľa a prípadne iných prizvaných osôb podľa určenia Objednávateľa:
      2. pravidelné pracovné stretnutia raz za dva (2) týždne s Objednávateľom resp. expertnou skupinou Objednávateľa (ak taká vznikne), a to v priemernom rozsahu jedného (1) Pracovného dňa (8 hodín) za účasti troch (3) členov tímu Zhotoviteľa t.j. 48 hodín mesačne;
      3. nepravidelné pracovné stretnutia požadované Objednávateľom a to v nevyhnutnom rozsahu, priemerne päť (5) Pracovných dní v kalendárnom mesiaci (40 hodín) za účasti troch (3) členov tímu Zhotoviteľa t.j. 120 hodín mesačne;
      4. záverečné prezentačné stretnutia v súvislosti s finalizáciou plnenia príslušnej časti Diela podľa článku 7.1.2 Zmluvy a jeho prezentáciou Objednávateľovi. Tieto stretnutia sa budú konať v posledný deň lehoty na odovzdanie príslušnej časti Diela vyplývajúcej zo Zmluvy, ak nie je dohodnuté inak;
      5. záverečné prezentačné stretnutia v súvislosti s finalizáciou plnenia príslušnej Služby podľa článku 7.2.2(a) Zmluvy a jeho prezentáciou Objednávateľovi. Tieto stretnutia sa budú konať v posledný deň lehoty na poskytnutie Služby, resp. odovzdanie hmotne zachyteného výstupu z poskytnutej Služby v zmysle príslušných Objednávok, ak nie je dohodnuté inak.
      6. Zhotoviteľ je povinný zabezpečiť účasť Projektového manažéra, prípadne jeho zástupcu na každom takomto stretnutí a účasť ďalších Kľúčových osôb podľa stavu predmetu plnenia Zmluvy a programu stretnutia, prípadne podľa požiadavky Objednávateľa tak, aby každé stretnutie bolo efektívne, účelné a viedlo k plynulému postupu v Projekte podľa Harmonogramu.
      7. Zhotoviteľ oznámi Objednávateľovi presný termín pracovného stretnutia spolu s programom stretnutia minimálne tri (3) Pracovné dni vopred. V rovnakej lehote Zhotoviteľ tiež navrhne, aby sa pracovného stretnutia zúčastnil Zástupca Objednávateľa poverený Objednávateľom na riešenie odborných otázok, ktoré sú predmetom pracovného stretnutia.
      8. Okrem účasti na osobných stretnutiach je Zhotoviteľ povinný zúčastniť sa raz (1) do týždňa na stretnutí konanom formou videokonferencie alebo telekonferencie, pričom aj tohto stretnutia je povinný sa zúčastniť Projektový manažér a ďalšie Kľúčové osoby podľa stavu predmetu plnenia Zmluvy a programu stretnutia, prípadne podľa požiadavky Objednávateľa tak, aby každé stretnutie bolo efektívne, účelné a viedlo k plynulému postupu v Projekte podľa Harmonogramu.
      9. Neúčasť Kľúčových osôb na stretnutiach s Objednávateľom podľa tohto článku 10.10 (*Pracovné stretnutia*) Zmluvy sa považuje za podstatné porušenie tejto Zmluvy.
      10. Z každého pracovného stretnutia konaného v zmysle článkov 10.10.1 a 10.10.4 tejto Zmluvy je Zhotoviteľ povinný vykonať zápis, v ktorom budú okrem iného uvedené aj závery zo stretnutia, požiadavky na súčinnosť, pripomienky a Pokyny Objednávateľa. Takýto zápis je dokladom o Pokynoch Objednávateľa v zmysle článku 24 (*Pokyny* Objednávateľa) tejto Zmluvy. Zhotoviteľ je povinný doručiť zápis z pracovného stretnutia Objednávateľovi a Dozoru Objednávateľa na odsúhlasenie nasledujúci Pracovný deň. Objednávateľ a/ alebo Dozor Objednávateľa je povinný oznámiť svoje pripomienky k zápisu z pracovného stretnutia do dvoch (2) Pracovných dní od doručenia zápisu z pracovného stretnutia. Zhotoviteľ je povinný zapracovať pripomienky Objednávateľa a Dozoru Objednávateľa a doručiť Objednávateľovi a Dozoru Objednávateľa opravený zápis z pracovného stretnutia do dvoch (2) Pracovných dní od doručenia pripomienok Objednávateľa alebo Dozoru Objednávateľa podľa predchádzajúcej vety.
      11. Pre vylúčenie pochybností, odmena za účasť Zhotoviteľa na stretnutiach podľa tohto článku 10.10 (*Pracovné stretnutia*) Zmluvy, ako aj náklady na nich, vrátane času stráveného na ceste na a z takéhoto pracovného stretnutia, cestovných, ubytovacích a iných nákladov a hotových výdavkov, je zahrnutá v Cene Diela, resp. Odmene za Služby.
7. **Harmonogram**
   1. Zmluvné strany sa dohodli, že Zhotoviteľ vykoná Dielo a poskytne Služby v termínoch podľa Harmonogramu, ktorý tvorí Prílohu č. 3 tejto Zmluvy.
   2. Zhotoviteľ je povinný začať vykonávať Dielo, resp. jeho jednotlivé časti, bez zbytočného odkladu od nadobudnutia účinnosti tejto Zmluvy, ak nie je pre jednotlivé časti Diela podľa článku 7.1.2 Zmluvy určený v Harmonograme (v súlade so Súťažnými podkladmi) iný okamih začatia ich vykonávania.
   3. Zhotoviteľ sa zaväzuje začať poskytovať Služby, s výnimkou služieb autorského dohľadu (pre ktorý platí ustanovenie článku 18 tejto Zmluvy) v termíne podľa Harmonogramu (v súlade so Súťažnými podkladmi) alebo v termíne dohodnutom postupom podľa článku 17 (*Objednávky na poskytovanie Služieb*) tejto Zmluvy, inak bez zbytočného odkladu po ich objednaní.
   4. Zhotoviteľ je povinný odovzdať Objednávateľovi všetky jednotlivé časti Diela v termínoch podľa Harmonogramu.
   5. Zhotoviteľ je povinný poskytnúť Službu a v prípade, v ktorom to vyplýva z povahy Služby, odovzdať Objednávateľovi hmotne zachytené výsledky poskytnutej Služby, v termínoch podľa Harmonogramu alebo v termínoch dohodnutých postupom podľa článku 17 (*Objednávky na poskytovanie Služieb*) tejto Zmluvy.
   6. Zmluvné strany sa dohodli, že čas plnenia dohodnutý podľa tejto Zmluvy sa predlžuje o dobu podľa článku 11.8 Zmluvy, ak nastanú nasledovné prekážky:
8. Vyššia moc;
9. rozhodnutie, nekonanie alebo konanie orgánu verejnej správy, ktoré bráni Zhotoviteľovi vo vykonávaní Diela resp. v poskytovaní Služieb podľa tejto Zmluvy alebo ktoré je predpokladom vykonávania Diela, resp. poskytovania Služieb podľa tejto Zmluvy, ak vznik alebo trvanie prekážky nebol spôsobený konaním alebo opomenutím Zhotoviteľa, to neplatí v prípade uvedenom v článku 7.1.4 Zmluvy, kedy platí ustanovenie článku 7.1.5 Zmluvy, a v článku 13.2(c) Zmluvy, kedy sa uplatní postup uvedený v tomto článku 13.2(c) Zmluvy,
10. požiadavka Objednávateľa na zmenu už vydaného rozhodnutia alebo povolenia podľa článku 13.2(e) tejto Zmluvy,
11. iný Pokyn Objednávateľa.
    1. Najneskôr do troch (3) Dní po tom, ako nastane alebo ako sa Zhotoviteľ dozvie, že nastala niektorá skutočnosť uvedená v článku 11.6 tejto Zmluvy, alebo akákoľvek iná skutočnosť, ktorá môže mať vplyv na plnenie Zmluvy podľa Harmonogramu alebo v dohodnutých termínoch, je Zhotoviteľ povinný bezodkladne oznámiť túto skutočnosť Objednávateľovi a Dozoru Objednávateľa. Toto oznámenie bude obsahovať:
       1. popis prekážky a dôvody na predĺženie času plnenia,
       2. predpokladanú dobu trvania prekážky,
       3. povinnosti, ktoré nie je alebo nebude možné vykonať,
       4. predpokladaný termín odovzdania dotknutej časti Diela alebo Služby.
    2. Termíny stanovené v Harmonograme alebo dohodnuté postupom podľa článku 17 (*Objednávky na poskytovanie Služieb*) tejto Zmluvy sa posunú o dobu, po ktorú nemôže Zhotoviteľ plniť svoje povinnosti z dôvodov podľa článku 11.6 tejto Zmluvy, avšak Zhotoviteľ je povinný vynaložiť všetko úsilie na odstránenie tejto prekážky a ihneď ako to bude možné, plynule pokračovať vo vykonávaní Diela a/alebo poskytovaní Služieb tak, aby Dielo a Služby boli dokončené v najkratšom možnom čase.
    3. V prípade, ak sa prekážky podľa článku 11.6 tejto Zmluvy vzťahujú len na časť Diela alebo len na niektorú z objednaných Služieb, čas plnenia stanovený v Harmonograme alebo dohodnutý postupom podľa článku 17 (*Objednávky na poskytovanie Služieb*) tejto Zmluvy sa predlžuje len vo vzťahu k tej časti Diela alebo tej Službe, ktorá je týmito prekážkami dotknutá.
    4. Zmluvné strany sa dohodli, že omeškanie Zhotoviteľa s odovzdaním ktorejkoľvek časti Diela v termíne podľa Harmonogramu, nemá vplyv na povinnosť Zhotoviteľa dodať akúkoľvek inú časť Diela v termíne podľa Harmonogramu alebo akúkoľvek Službu v termíne dohodnutom postupom podľa článku 17 (*Objednávky na poskytovanie Služieb*) tejto Zmluvy.
    5. Zmluvné strany sa dohodli, že omeškanie Zhotoviteľa s poskytnutím ktorejkoľvek Služby podľa Harmonogramu alebo ktorejkoľvek Objednávky alebo omeškanie Zhotoviteľa s realizáciou ktorejkoľvek časti Diela v termíne podľa Harmonogramu nemá vplyv na povinnosť Zhotoviteľa poskytnúť inú Služby v termíne podľa inej Objednávky alebo realizovať inú časť Diela v termíne podľa Harmonogramu.
    6. **Prerušenie prác**
       1. Objednávateľ je oprávnený kedykoľvek vydať Zhotoviteľovi Pokyn Objednávateľa, aby Zhotoviteľ prerušil práce na Diele, alebo ktorejkoľvek jeho časti alebo na Službe, a to aj bez uvedenia dôvodu, a Zhotoviteľ je povinný tomuto Pokynu Objednávateľa vyhovieť. V prípade, ak je dôvodom Pokynu Objednávateľa na prerušenie prác, porušenie povinností alebo záväzkov Zhotoviteľa, neuplatní sa článok 11.12.3 tejto Zmluvy.
       2. Ak je Objednávateľ v omeškaní s platbou niektorej faktúry podľa článku 30 (*Fakturácia*) tejto Zmluvy, je Zhotoviteľ oprávnený prerušiť práce na tej časti Diela alebo na tej Službe, ktorých sa faktúra týka, až pokiaľ Objednávateľ platbu nevykoná. Tým nie je dotknuté právo Zhotoviteľa odstúpiť od tejto Zmluvy podľa článku 36 (*Odstúpenie od Zmluvy zo strany* Zhotoviteľa) tejto Zmluvy.
       3. V prípade prerušenia prác Objednávateľom alebo Zhotoviteľom má Zhotoviteľ nárok na úpravu Harmonogramu podľa článku 11.6 tejto Zmluvy.
       4. K obnoveniu prác na Diele, ktorejkoľvek jeho časti alebo Službe dôjde v Deň nasledujúci po Dni, v ktorom Zhotoviteľ obdržal Pokyn Objednávateľa na pokračovanie prác alebo v ktorom Zhotoviteľ obdržal platbu od Objednávateľa, ak ide o dôvod prerušenia prác podľa článku 11.12.2 tejto Zmluvy. V prípade, ak prerušenie prác na všetkých častiach Diela a všetkých Službách trvá dlhšie ako šesť (6) mesiacov, je ktorákoľvek Zmluvná strana oprávnená túto Zmluvu ukončiť výpoveďou, pričom v takom prípade Zmluva zanikne doručením výpovede druhej Zmluvnej strane. V prípade, ak Zmluvu ukončí podľa tohto článku 11.12.4 Zmluvy Objednávateľ, na vysporiadanie nárokov sa uplatní článok 35 (*Odstúpenie od Zmluvy zo strany* Objednávateľa) Zmluvy. V prípade, ak Zmluvu ukončí podľa tohto článku 11.12.4 Zmluvy Zhotoviteľ, na vysporiadanie nárokov sa uplatní článok 36 (*Odstúpenie od Zmluvy zo strany* Zhotoviteľa) Zmluvy.

1. **Zodpovednosť za vady**
   1. Zhotoviteľ zodpovedá za vady, ktoré má Dielo alebo ktorákoľvek z jeho častí, alebo Služby v čase ich odovzdania Objednávateľovi v zmysle tejto Zmluvy, a to aj v prípade, keď sa vada stane zjavnou až po tomto okamihu (skryté vady).
   2. Zhotoviteľ zodpovedá takisto za akúkoľvek inú vadu, ktorá vznikne na Diele alebo Službe aj po okamihu uvedenom v predchádzajúcom bode 12.1 tejto Zmluvy, ak táto vada vznikne v súvislosti s postupom Objednávateľa využívajúceho Dielo resp. výsledky Služieb na ďalšie činnosti v súvislosti s prípravou Stavby nUNB.
   3. Zhotoviteľ zároveň zodpovedá za vady Diela počas záručnej doby. Záručná doba na Dielo je päť (5) rokov a záručná doba na Služby je tri (3) roky (ďalej len „záruka“ alebo „záruka za akosť“). Záručná doba na Dielo začína plynúť odo dňa podpísania Preberacieho protokolu o konečnom prevzatí Diela. Záručná doba na Služby začína plynúť odo dňa ich protokolárneho odovzdania. Záručná doba na Dielo a záručná doba na Služby neplynú v čase, kedy Objednávateľ nemohol plnohodnotne alebo riadne užívať Dielo, resp. ktorúkoľvek jeho časť, alebo výsledky Služieb pre vady, za ktoré zodpovedá Zhotoviteľ. V prípade predčasného zrušenia alebo ukončenia Zmluvy začne záručná doba na časť odovzdaného plnenia predmetu Zmluvy plynúť okamihom predčasného ukončenia tejto Zmluvy.
   4. Ak je záručná doba stanovená Právnymi predpismi dlhšia ako je dohodnutá v Zmluve, platí táto dlhšia záručná doba.
   5. Ak má Dielo, resp. časť Diela, alebo Služba vady, Objednávateľ tieto uvedie v Preberacom protokole alebo písomne oznámi Zhotoviteľovi (ďalej len „Oznámenie vád“).
   6. Oznámenie vád Zhotoviteľ bezodkladne potvrdí Objednávateľovi písomnou formou.
   7. Voľbu nároku, ktorý si Objednávateľ vo vzťahu k vade uplatňuje a primeranú lehotu, v ktorej má Zhotoviteľ poskytnúť zvolené záručné plnenie oznámi Objednávateľ Zhotoviteľovi:
      1. v Preberacom protokole alebo
      2. v Oznámení vád, alebo
      3. písomne do piatich (5) Pracovných dní od oznámenia vád Zhotoviteľovi, prípadne od posúdenia charakteru vady Zhotoviteľom, ak je k tomuto posúdeniu potrebná súčinnosť Zhotoviteľa.
   8. V prípade, že Dielo nebolo vykonané v súlade so Zmluvou, a ak takéto porušenie bráni ďalšiemu užívaniu Diela, alebo Služby neboli poskytnuté v súlade so Zmluvou, a ak takéto porušenie bráni ďalšiemu užívaniu výstupov Služieb, táto skutočnosť je považovaná za podstatné porušenie Zmluvy Zhotoviteľom. Objednávateľ je oprávnený, na základe svojho rozhodnutia, požadovať od Zhotoviteľa prepracovanie Diela, alebo jeho príslušnej časti, alebo prepracovanie výstupu Služby na náklady Zhotoviteľa v primeranej lehote. Ak Zhotoviteľ neodstráni vady Diela, resp. jeho časti, alebo vady výstupu Služby ani v dodatočnej lehote písomne určenej Objednávateľom, alebo ak písomne oznámi Objednávateľovi pred jej uplynutím, že vady neodstráni, môže Objednávateľ:
2. odstúpiť od Zmluvy, a to aj v prípade, ak na úmysel od Zmluvy odstúpiť Zhotoviteľa v Preberacom protokole, Oznámení vád alebo v oznámení voľby nároku neupozornil,
3. požadovať primeranú zľavu z Ceny Diela alebo Odmeny za Služby, alebo
4. odstrániť vady sám, alebo ich nechať odstrániť tretej osobe a požadovať od Zhotoviteľa náhradu nákladov takéhoto odstránenia vád v plnej výške.
   1. Ak sa ukáže, že vada Diela, resp. jeho časti alebo Služby je neodstrániteľná, môže Objednávateľ:
5. požadovať zľavu z Ceny Diela alebo Odmeny za Služby,
6. od Zmluvy odstúpiť a to aj v prípade, ak na úmysel od Zmluvy odstúpiť Zhotoviteľa v Preberacom protokole, Oznámení vád alebo v oznámení voľby nároku neupozornil,
7. požadovať náhradné plnenie, ktoré sa Zhotoviteľ zaväzuje dodať do dvadsiatich (20) Pracovných dní od zistenia tejto skutočnosti alebo od výzvy Objednávateľa na náhradné plnenie.
   1. Uplatňovaním zľavy z Ceny Diela alebo Odmeny za Služby podľa tohto článku 12 (*Zodpovednosť za* vady) nie sú dotknuté iné nároky Objednávateľa uvedené v tejto Zmluve alebo nárok na náhradu škody a zmluvnú pokutu.
   2. Zhotoviteľ je povinný nahradiť Objednávateľovi akékoľvek výdavky, ktoré Objednávateľovi vzniknú v súvislosti s poskytnutím súčinnosti Zhotoviteľovi pri odstraňovaní vád na základe vystavenej faktúry splatnej tridsať (30) Dní od jej doručenia Zhotoviteľovi.
   3. Do doby odstránenia vád nie je Objednávateľ povinný platiť časť Ceny Diela alebo Odmeny za Služby, ktorá by zodpovedala jeho nároku na zľavu z Ceny Diela alebo Odmeny za Služby, ak by vady neboli odstránené.
   4. Objednávateľ môže o uplatnenú zľavu z Ceny Diela alebo Odmeny za Služby podľa odseku znížiť Cenu Diela alebo Odmeny za Služby alebo časť Ceny Diela alebo Odmeny za Služby platenej Zhotoviteľovi na základe faktúr.
   5. V prípade, ak Objednávateľ už Cenu Diela alebo Odmeny za Služby alebo jej časť zaplatil, Objednávateľ má právo na:

1. vrátenie tejto Ceny Diela alebo Odmeny za Služby do výšky uplatnenej zľavy z Ceny Diela alebo Odmeny za Služby alebo
2. započítanie nároku na zľavu z Ceny Diela alebo Odmeny za Služby.
   1. Na žiadosť Objednávateľa je Zhotoviteľ povinný vady Diela alebo Služby odstrániť, aj keď neuznáva, že je to vada alebo že za vadu zodpovedá. V sporných prípadoch znáša všetky náklady vynaložené na odstránenie vady Zhotoviteľ, a to až do dohody Zmluvných strán vo vzťahu k tomuto nároku, alebo do rozhodnutia o opodstatnenosti nároku z vád treťou nestrannou osobou, na ktorej sa Zmluvné strany dohodnú alebo do doby rozhodnutia príslušného súdu.

**Časť IV**

**OSOBITNÉ USTANOVENIA O VYKONÁVANÍ DIELA**

1. **Predkladanie návrhov a ich pripomienkovanie a schvaľovanie**
   1. Zhotoviteľ sa zaväzuje pri vykonávaní Diela podľa článku 7.1.2 Zmluvy predložiť vždy najprv návrh Diela, resp. jeho každej jednotlivej časti uvedenej v článku 7.1.2 Zmluvy, ku ktorému predloží Objednávateľ a/ alebo Dozor Objednávateľa svoje pripomienky, návrhy a inštrukcie na zmenu (Pokyny Objednávateľa) do piatich (5) Pracovných dní. Zhotoviteľ následne vypracuje ďalšiu verziu príslušnej časti Diela podľa článku 7.1.2 Zmluvy, ktorá bude zodpovedať Pokynom Objednávateľa a predloží ju Objednávateľovi na schválenie. Ak Zhotoviteľ nevyhovie Pokynom Objednávateľa, je povinný písomne oznámiť Objednávateľovi dôvody ich nezapracovania v súlade s článkom 24 (*Pokyny Objednávateľa*). Tento proces sa opakuje, až pokiaľ Objednávateľ Dielo, resp. jeho jednotlivú časť úplne neakceptuje. Pre vylúčenie pochybností sa dojednáva, že pre predkladanie pripomienok Objednávateľa a ich zapracovanie Zhotoviteľom sa neuplatnia lehoty podľa článku 10.10.6 Zmluvy.
   2. V rámci vykonávania Diela podľa článku 7.1.2(c) - (h) Zmluvy je Zhotoviteľ povinný tiež:
      * + 1. priebežne predkladať Objednávateľovi a Dozoru Objednávateľa ucelené časti projektovej dokumentácie a čiastkové projekty vypracované špecialistami (profesisti) na pripomienky, pričom na lehoty a proces pripomienkovania a akceptácie sa primerane uplatní článok 13.1 Zmluvy,
          2. prepracovať alebo doplniť Dielo alebo ktorúkoľvek jeho časť postupom podľa článku 7.1.5 Zmluvy, ak to bude potrebné pre splnenie podmienok uvedených v rozhodnutiach vydaných v konaniach podľa Zákona o posudzovaní vplyvov v zmysle článku 7.1.4 tejto Zmluvy,
          3. prepracovať alebo doplniť Dielo, ak to bude potrebné pre splnenie podmienok uvedených v Protokole o vykonaní štátnej expertízy, a to v súlade s Pokynmi Objednávateľa a v lehote dvadsiatich (20) Pracovných dní od prevzatia Protokolu o vykonaní štátnej expertízy a Pokynov Objednávateľa. Ak takto prepracované alebo doplnené Dielo alebo jeho časť bude podliehať posúdeniu vplyvov podľa Zákona o posudzovaní vplyvov, uplatní sa postup podľa článku 13.2(b) Zmluvy s tým, že Zhotoviteľ je povinný odovzdať Objednávateľovi všetky vstupy, podklady a informácie potrebné na posúdenie vplyvov navrhovaných zmien vykonaných podľa tohto článku Zmluvy v lehote podľa predchádzajúcej vety. Pre vylúčenie pochybností sa dojednáva, že v takom prípade nejde o Zmenu Zmluvy a odmena za vykonanie zmien na Diele, resp. jeho príslušnej časti je zahrnutá v Cene Diela. V prípade, že takýto Pokyn Objednávateľa bude mať vplyv na dodržanie Harmonogramu, postupuje sa podľa článku 11.6 tejto Zmluvy,
          4. po akceptovaní dokumentácie Objednávateľom podľa článku 13.1 a/ alebo 13.2(a) Zmluvy predložiť túto dokumentáciu na vyjadrenie alebo schválenie Dotknutých osôb a zapracovať pripomienky a stanoviská týchto Dotknutých osôb tak, aby bol Projekt schválený a Stavba nUNB právoplatne povolená, pričom sa primerane uplatní postup podľa článku 13.1 Zmluvy. Pre vylúčenie pochybností sa dojednáva, že v takom prípade nejde o Zmenu Zmluvy a odmena za vykonanie zmien na Diele, resp. jeho príslušnej časti z dôvodu zapracovania pripomienok a stanovísk Dotknutých osôb a  účastníkov konania je zahrnutá v Cene Diela,
          5. ak vznikne Objednávateľovi z akéhokoľvek dôvodu potreba zmeniť už vydané rozhodnutie, stanovisko alebo povolenie, na Pokyn Objednávateľa prepracovať Dielo, resp. jeho jednotlivé časti v rozsahu potrebnom na dosiahnutie zmeny rozhodnutia alebo stanoviska. V prípade, že takýto Pokyn Objednávateľa bude mať vplyv na dodržanie Harmonogramu, postupuje sa podľa článku 11.6 tejto Zmluvy,
          6. vždy zohľadniť záujem Objednávateľa uskutočniť Stavbu nUNB tak, aby neboli prekročené cieľové náklady na zrealizovanie Stavby nUNB, o výške ktorých Objednávateľ informoval Zhotoviteľa v rámci Podkladov. Na účely podľa predchádzajúcej vety bude predmet plnenia uvedený v článku 7.1.2(c) – (h) tejto Zmluvy obsahovať aj návrh investičného plánu a rozpočet nákladov Stavby nUNB v súlade s požiadavkami uvedenými v Prílohe č. 2 (v časti Opis predmetu zákazky).
          7. na vyžiadanie Objednávateľa poskytnúť zoznam platnej výkresovej dokumentácie a zoznam revíznych činností.
   3. Dokumentáciu vypracovanú podľa článku 7.1.2(f) Zmluvy, schválenú Objednávateľom, podá Zhotoviteľ spolu so žiadosťou o vydanie Povolenia na uskutočnenie stavby príslušnému stavebnému úradu, bude zastupovať Objednávateľa v danom konaní a zabezpečí vydanie a nadobudnutie právoplatnosti Povolenia na uskutočnenie Stavby nUNB. Ako žiadateľ a stavebník bude v tomto konaní a v tomto povolení vystupovať Objednávateľ. Objednávateľ je povinný v lehote piatich (5) Pracovných dní vyjadriť svoje stanovisko, či s povolením súhlasí alebo či požaduje, aby proti nemu bolo podané odvolanie, pričom podanie odvolania je Objednávateľ oprávnený požadovať výlučne v prípade, ak v ňom obsiahnuté podmienky budú obmedzovať realizáciu Stavby nUNB alebo ich následkom bude zvýšenie predpokladaného rozpočtu stavby (článok 13.2(f) Zmluvy) ako päť (5) % a tieto podmienky neboli vopred Objednávateľom schválené.
   4. Zmluvné strany sa dohodli, že Dielo, resp. každá jeho časť, musí okrem vlastností výslovne dohodnutých v Zmluve spĺňať požiadavky v zmysle Právnych predpisov a všeobecne záväzných technických noriem, ktoré sa vzťahujú tak na vykonávanie Diela, ako aj na samotný predmet Diela, účinných v čase odovzdania jeho jednotlivých častí Objednávateľovi. Pred použitím iných noriem, je Zhotoviteľ povinný si v dostatočnom časovom predstihu vyžiadať predchádzajúci súhlas Objednávateľa.
2. **Informačný model stavby**
   1. Okrem iných formátov uvedených v tejto Zmluve, je Zhotoviteľ povinný predmet Zmluvy plniť aj v prostredí BIM, a to minimálne pri dodržaní úrovne podľa STN ISO noriem STN EN ISO16739:2016 Dátový formát Industry Foundation Classes (IFC) pre zdieľanie dát v stavebníctve a facility managemente, ST EN ISO 29481-2:2016 Informačné modely stavieb (BIM2 – Príručka odovzdania informácií a STN EN ISO 12006-3:2016 Pozemné staviteľstvo – Usporiadanie informácií o stavebných prácach 010, pričom v prípade, ak boli resp. budú tieto normy zmenené, opätovne prijaté alebo priamo či nepriamo nahradené inými normami, môže Zhotoviteľ postupovať podľa takto zmenených, opätovne prijatých alebo priamo či nepriamo nahradených noriem pokiaľ mu na to Objednávateľ udelil súhlas. Na tento účel Zhotoviteľ do pätnástich (15) Dní od uzavretia Zmluvy vypracuje strategický dokument BIM, ktorým sa po jeho odsúhlasení Objednávateľom budú obe Zmluvné strany riadiť pri využívaní BIM a v ktorom zadefinuje zásady BIM a používanie BIM minimálne v tomto rozsahu:
      1. úroveň podrobnosti a úrovne informácií (LOD level of details – úroveň detailu), ktoré sa majú implementovať v každom modeli BIM pre každú úroveň projektovej dokumentácie, ktorá je predmetom plnenia podľa tejto Zmluvy,
      2. počet a štruktúra modelov BIM,
      3. softvérová platforma BIM a jej verzie, ktorú Zhotoviteľ použije v celom rozsahu (pre vylúčenie pochybností sa dojednáva, že všetky subjekty podieľajúce sa na vykonávaní Diela musia používať ten istý softvér),
      4. návrh postupov pre odovzdávanie a zdieľanie údajov medzi Zhotoviteľom a Objednávateľom,
      5. popisy procesov spolu s postupmi, vstupy a výstupy pre každé z uvedených použití – BIM detekcia defektov a rozpoznávanie konfliktov, vývoj počtu odberov s vizualizáciami získanými z modelu BIM,
      6. využitie BIM – detekcia defektov a rozpoznávanie konfliktov, vývoj počtu odberov s vizualizáciami získanými z prostredia BIM,
      7. bezpečnostný protokol, ktorým sa zabezpečí, aby nedošlo k zneužitiu alebo zničeniu dát, aby boli dáta pravidelne zálohované, modely vzájomne koordinované, kolízie detekované, a aby dochádzalo k autorizácii a zmrazeniu modelu v pravidelných intervaloch.
   2. Zhotoviteľ udelí prístup do prostredia BIM pre Stavbu nUNB aj Objednávateľovi, Dozoru Objednávateľa a iným osobám určeným Objednávateľom ako pasívnemu užívateľovi s právom predkladať pripomienky. Zhotoviteľ je pri odovzdaní Diela povinný odovzdať oprávnenie na využívanie modelu BIM Objednávateľovi aj zhotoviteľom Stavby nUNB.
   3. Za účelom upresnenia povinnosti Zhotoviteľa podľa článku 14.1(a) Zmluvy sa stanovujú nasledovné minimálne požiadavky na úroveň podrobnosti a informácií, ktoré sa majú implementovať v každom modeli BIM pre jednotlivé úrovne projektovej dokumentácie (pokiaľ sa Zmluvné strany s prihliadnutím na hospodárnosť konania nedohodnú inak alebo pokiaľ Objednávateľ neurčí inak, pričom v takom prípade sa postupuje podľa článku 24 (Pokyny Objednávateľa)):
      1. pre základnú urbanisticko-architektonická štúdiu a pre komplexnú urbanisticko-architektonická štúdiu sa požaduje min. 200 LOD úroveň podrobnosti a úrovne informácií (level of details – úroveň detailu), pričom min. úroveň LOD 200 znamená, že stavebný element je v modeli BIM graficky znázornený ako všeobecný objekt alebo zostava s približným množstvom, pričom k objektu je možné priradiť základné geometrické vlastnosti ako veľkosť, rozmer, tvar, umiestnenie a orientácia (negrafické údaje môžu, ale nemusia byť pripojené k modelu prvku),
      2. pre projektovú dokumentáciu pre Povolenie na uskutočnenie Stavby nUNB a pre projektovú dokumentáciu pre verejné obstarávanie generálneho zhotoviteľa stavby sa požaduje min. 300 LOD úroveň podrobnosti a úrovne informácií (level of details – úroveň detailu), pričom min. úroveň LOD 300 znamená, že stavebný element je v modeli BIM graficky znázornený ako určitý systém, predmet alebo zostava, a je definovaný množstvom, veľkosťou, tvarom, umiestnením a orientáciou, a navyše je možné k jednotlivým prvkom pripojiť aj negrafické informácie,
      3. pre dokumentáciu vnútorného vybavenia (projektová dokumentácia interiéru) sa požaduje min. 350 LOD úroveň podrobnosti a úrovne informácií (level of details – úroveň detailu), pričom min. úroveň LOD 350 znamená, že stavebný element je v modeli BIM graficky znázornený ako určitý systém, predmet alebo zostava, a je definovaný množstvom, veľkosťou, tvarom, umiestnením a orientáciou, rozhraním k iným stavebným systémom a potenciálnym zásahom do iných stavebných systémov a rovnako, ako pri min. 300 LOD je možné k jednotlivým prvkom pripojiť aj negrafické informácie.
3. **Prevzatie a odovzdanie Diela**
   1. Dokončené Dielo, resp. dokončené jeho jednotlivé časti uvedené v článku 7.1.2 Zmluvy sa budú odovzdávať postupne podľa Harmonogramu. Každá časť Diela podľa článku 7.1.2 Zmluvy sa považuje za ucelenú časť plnenia a bude protokolárne odovzdaná Objednávateľovi samostatne postupom ustanoveným v tomto článku 15 (*Prevzatie a odovzdanie* Diela) tejto Zmluvy.
   2. V prípade plnenia podľa článku 7.1.2(e) Zmluvy platí, že táto časť Diela je dokončená dňom vydania Protokolu o vykonaní štátnej expertízy so záverom, ktorý nie je v rozpore so záverečným stanoviskom vydaným podľa Zákona o posudzovaní vplyvov v konaní uvedenom v článku 7.1.4(b) Zmluvy.
   3. V prípade plnenia podľa článku 7.1.2(f) a 7.1.2(i) Zmluvy sú tieto časti Diela dokončené dňom právoplatnosti posledného Povolenia stavebného úradu na uskutočnenie Stavby nUNB; tým nie je dotknuté ustanovenie článku 13.3 Zmluvy
   4. Zhotoviteľ je oprávnený vyzvať Objednávateľa na prevzatie Diela alebo jeho jednotlivej časti podľa článku 7.1.2 Zmluvy určenej na odovzdanie v termíne podľa Harmonogramu až po ukončení procesu predkladania návrhov a ich schvaľovania podľa článku 13.1 Zmluvy, avšak vždy najmenej desať (10) Pracovných dní vopred a v tejto istej lehote výzvu na prevzatie príslušnej časti Diela oznámiť aj Dozoru Objednávateľa.
   5. Ak príslušná jednotlivá časť Diela pozostáva z viacerých častí alebo čiastkových projektov, Zhotoviteľ je oprávnený Objednávateľa vyzvať na prevzatie tejto jednotlivej časti až po tom, ako Objednávateľ akceptuje všetky tieto časti a čiastkové projekty postupom podľa článku 13.2(a) Zmluvy, avšak vždy najmenej desať (10) Pracovných dní vopred a v tejto istej lehote doručiť výzvu na prevzatie príslušnej časti Diela aj Dozoru Objednávateľa.
   6. Objednávateľ je povinný do dvadsiatich (20) Pracovných dní od odovzdania každej jednotlivej časti Diela uvedenej v článku 7.1.2 Zmluvy vydať Zhotoviteľovi samostatný Preberací protokol, ktorý bude obsahovať stručný popis príslušnej časti Diela, dátum jej prevzatia a podpis Zástupcu Objednávateľa.
   7. V prípade, že má odovzdávaná časť Diela pri preberaní zjavné vady, alebo doklady, ktoré majú byť s ňou odovzdané, nie sú kompletné, je Objednávateľ oprávnený odmietnuť jej prevzatie. O odmietnutí prevzatia príslušnej časti Diela s popisom vád, ktoré boli dôvodom na odmietnutie jej prevzatia, je Objednávateľ povinný informovať Zhotoviteľa písomne v rovnakej lehote, ako je určená na jej prevzatie v článku 15.6 Zmluvy.
   8. V prípade, že Objednávateľ prevezme odovzdávanú časť Diela s vadami, budú vady popísané v Preberacom protokole s určením termínu na odstránenie vád.
   9. Celé Dielo sa považuje za prevzaté Objednávateľom podpisom Preberacieho protokolu o konečnom prevzatí Diela. Zhotoviteľ je oprávnený požiadať o vydanie Preberacieho protokolu o konečnom prevzatí Diela za predpokladu, že Dielo bolo dokončené v súlade s požiadavkami tejto Zmluvy vrátane odstránenia vád namietaných Objednávateľom. Objednávateľ je povinný v lehote dvadsiatich (20) Pracovných dní od doručenia žiadosti o vydanie Preberacieho protokolu o konečnom prevzatí Diela buď tento Preberací protokol o konečnom prevzatí Diela vydať alebo písomne oznámiť Zhotoviteľovi odmietnutie konečného prevzatia Diela s popisom vád a určením termínu na ich odstránenie. Po odstránení vád Zhotoviteľ požiada opätovne o vydanie Preberacieho protokolu o konečnom prevzatí Diela, pričom sa primerane použijú ustanovenia tohto článku 15.9 Zmluvy.
4. **Vlastníctvo a nebezpečenstvo škody**
   1. Objednávateľ nadobudne vlastnícke právo k Dielu a každej jeho jednotlivej časti podľa článku 7.1.2 Zmluvy určenej na odovzdanie v termíne podľa Harmonogramu dňom jej protokolárneho odovzdania a prevzatia v zmysle ustanovenia článku 15 (*Prevzatie a odovzdanie Diela*) tejto Zmluvy, pokiaľ táto Zmluva neustanovuje inak. Objednávateľ je vlastníkom tých vecí, ktoré sa stali súčasťou Diela, vrátane tých, ktoré sú na základe tejto Zmluvy dodávané Zhotoviteľom.
   2. Nebezpečenstvo škody na Diele, ako aj na jednotlivých častiach Diela, ako aj na všetkých veciach a materiáloch potrebných na zhotovenie Diela, znáša Zhotoviteľ až do času protokolárneho odovzdania a prevzatia Diela, alebo jeho častí.
   3. V prípade, ak Objednávateľ odovzdá Zhotoviteľovi vec, na ktorej sa má vykonať plnenie zodpovedajúce Dielu, prechádza nebezpečenstvo škody na nej na Zhotoviteľa okamihom jej prevzatia Zhotoviteľom. O prevzatí sa spíše písomný záznam, ktorý vyhotoví Objednávateľ a podpíšu obe Zmluvné strany. V takom prípade Objednávateľ neprevádza vlastnícke právo k veci na Zhotoviteľa a vec zostáva naďalej vo vlastníctve Objednávateľa.

**Časť V**

**OSOBITNÉ USTANOVENIA O POSKYTOVANÍ SLUŽIEB**

1. **Objednávky na poskytovanie Služieb**
   1. Pokiaľ nie je v tejto Zmluve uvedené inak, Zhotoviteľ bude poskytovať Služby na základe Objednávky Objednávateľa vydanej postupom podľa tohto článku 17 (*Objednávky na poskytovanie Služieb*) tejto Zmluvy.
   2. Objednávka bude obsahovať minimálne:
2. špecifikáciu objednaných Služieb, t.j. predmet a rozsah požadovaných Služieb,
3. navrhovaný termín dodania Služieb.

* 1. Zhotoviteľ je povinný do troch (3) Pracovných dní od doručenia Objednávky podľa článku 17.2 tejto Zmluvy poslať Objednávateľovi potvrdenie Objednávky spolu s návrhom harmonogramu poskytovania Služieb a odhadom výšky Odmeny za Služby alebo v tej istej lehote postupovať podľa článku 17.4 Zmluvy.
  2. Ak sa Zhotoviteľ domnieva, že:

1. Služby nie je možné dodať v navrhovanom termíne dodania Služieb uvedenom v Objednávke podľa článku 17.2 tejto Zmluvy, alebo
2. špecifikácia Služieb uvedená v Objednávke je neúplná,

navrhne iný termín dodania Služieb (vždy však tak, aby boli Služby poskytnuté bez zbytočného odkladu), upraví alebo doplní špecifikáciu Služieb, a tieto návrhy spolu s harmonogramom poskytovania Služieb a odhadom počtu hodín potrebných na poskytnutie Služby a návrhom výšky Odmeny za Služby, predloží Objednávateľovi na schválenie v rovnakej lehote, ako je uvedená v článku 17.2 tejto Zmluvy. Schválenie návrhov Zhotoviteľa podľa tohto bodu Zmluvy má rovnaké účinky ako Objednávka.

* 1. Zhotoviteľ je povinný dodať Služby v termíne uvedenom v Objednávke, resp. dohodnutom postupom podľa článku 17.4 Zmluvy, inak bez zbytočného odkladu po doručení Objednávky na Služby od Objednávateľa.

1. **Autorský dohľad**
   1. Zhotoviteľ sa zaväzuje poskytovať Službu autorského dohľadu po dobu od začatia realizácie stavebných prác na Stavbe nUNB až do nadobudnutia právoplatnosti posledného Kolaudačného rozhodnutia pre všetky súčasti Stavby nUNB.
   2. Zhotoviteľ je povinný začať poskytovať Službu autorského dohľadu okamihom uvedeným v písomnom oznámení Objednávateľa o začatí stavebných prác. Toto oznámenie sa považuje za Objednávku podľa článku 17 (*Objednávky na poskytovanie Služieb*) Zmluvy.
2. **Prevzatie a odovzdanie Služieb**
   1. Ak majú byť výsledkom Služby hmotne zachytené výsledky a iné písomné výstupy, tieto sa budú odovzdávať po ich úplnom dokončení protokolárne Objednávateľovi, pričom sa primerane použije článok 15 (*Prevzatie a odovzdanie Diela*).

**Časť VI**

**PRÁVO DUŠEVNÉHO VLASTNÍCTVA**

* 1. Zmluvné strany sa dohodli, že ak bude mať Dielo, výstup poskytnutých Služieb, alebo ktorákoľvek jeho/ ich časť charakter autorského diela podľa  Autorského zákona, budú sa práva a povinnosti k autorskému dielu spravovať ustanoveniami tohto článku.
  2. Objednávateľ nadobudne vlastnícke právo k zobrazeniu Diela, výstupu poskytnutých Služieb, alebo jeho/ ich časti, ktorá je v zmysle Autorského zákona autorským dielom ich prevzatím. Objednávateľ má právo použiť Dielo, výstup poskytnutých Služieb, alebo jeho/ ich časť na účely prípravy a realizácie Projektu alebo Stavby nUNB.
  3. Zhotoviteľ vyhlasuje, že je držiteľom všetkých majetkových práv k Dielu, výstupu poskytnutých Služieb, a jeho/ ich časti, má výlučné právo na jeho / ich použitie všetkými možnými spôsobmi, aké mu priznávajú Právne predpisy a medzinárodné dohovory, ktorými je Slovenská republika viazaná a má oprávnenie s ním/ nimi nakladať v plnom rozsahu. Zhotoviteľ vyhlasuje, že neporušuje autorské práva tretích osôb a autorské práva tretích osôb nebudú porušené použitím Diela, výstupu poskytnutých Služieb, a jeho/ ich časti podľa uváženia Objednávateľa a k tej časti Diela, výstupu poskytnutých Služieb, a jeho/ ich časti, ktorá bola vytvorená osobou rôznou od Zhotoviteľa je Objednávateľovi oprávnený udeliť súhlas na použitie tejto časti Diela, výstupu poskytnutých Služieb, a jeho/ ich časti, pričom ho Zhotoviteľ týmto Objednávateľovi zároveň udeľuje.
  4. Pokiaľ je súčasťou plnenia podľa Zmluvy výsledok tvorivej činnosti autora chránený ako predmet duševného vlastníctva v zmysle Autorského zákona, Zhotoviteľ poskytuje Objednávateľovi výhradnú (Zhotoviteľ sa zaväzuje neudeliť súhlas na jej použitie inej osobe bez písomného súhlasu Objednávateľa), časovo a teritoriálne neobmedzenú licenciu na použitie Diela, výstupu poskytnutých Služieb, alebo ktorejkoľvek jeho/ ich časti.
  5. Na základe tejto licencie je taktiež Objednávateľ alebo ním poverená osoba  oprávnená akokoľvek modifikovať, prepracovať, dopracovať alebo zmeniť Dielo, výstup poskytnutých Služieb, a jeho / ich časti alebo dopracovať Dielo, výstup poskytnutých Služieb, a jeho/ ich časti.
     1. Licencia sa považuje za poskytnutú od okamihu odovzdania ktorejkoľvek časti Diela alebo výstupu poskytnutých Služieb.
     2. Zhotoviteľ týmto ďalej Objednávateľovi udeľuje výslovný predchádzajúci súhlas na udelenie súhlasu tretej osobe na použitie Diela, výstupu poskytnutých Služieb, a jeho/ ich časti (udeľuje sublicenciu) v rozsahu udelenej licencie, ako aj na postúpenie licencie. O osobe postupníka je povinný Objednávateľ informovať Zhotoviteľa bez zbytočného odkladu.

* + 1. Odplata za licenciu a sublicenciu podľa tohto článku tejto Zmluvy je zahrnutá v Zmluvnej cene a Zhotoviteľovi nepatrí za poskytnutie tejto licencie žiadna ďalšia odplata.
  1. Zhotoviteľ sa zaväzuje a zabezpečí, že aj jeho Subdodávatelia sa zaviažu, že Dielo, resp. žiadnu jeho časť nevyužije na marketingové účely a svoju propagáciu, najmä ale nielen nezverejní vizuálnu podobu Diela, resp. ktorejkoľvek jeho časti, a to ani na svojom webovom sídle alebo v priestoroch, v ktorých vykonáva svoju činnosť, a to minimálne po dobu od uzavretia tejto Zmluvy do začatia stavebných prác na hlavnej stavbe Stavby nUNB.

**Časť VII**

**SPOLOČNÉ USTANOVENIA**

1. **Záruky a vyhlásenia Zhotoviteľa**
   1. Zhotoviteľ vyhlasuje a zaručuje sa, k dátumu uzavretia Zmluvy a po celú dobu jej trvania, že:
2. Zmluva je Zhotoviteľom riadne schválená a podpísaná a zakladá platný a právne záväzný záväzok Zhotoviteľa, vynútiteľný voči nemu v súlade s podmienkami v nej uvedenými,
3. podpisom ani plnením Zmluvy neporuší žiadne ustanovenie svojich zakladateľských dokumentov ani žiadnu inú zmluvu alebo dojednanie, ktorého je Zhotoviteľ stranou, alebo ktorým je Zhotoviteľ viazaný, ani žiadny Právny predpis alebo rozhodnutie štátneho orgánu Slovenskej republiky,
4. Zhotoviteľ si je vedomý a je oboznámený s tým, čo sa vyžaduje na účely zhotovenia Diela a poskytovania Služieb, má všetky schopnosti, znalosti, vzdelanie, odborné predpoklady, skúsenosti a prostriedky umožňujúce mu zhotoviť Dielo a poskytovať Služby v súlade so Zmluvou,
5. Zhotoviteľ si zabezpečí a bude udržiavať všetky povolenia, oprávnenia a súhlasy potrebné na zhotovenie Diela a poskytovanie Služieb a plnenie všetkých záväzkov vyplývajúcich zo Zmluvy,
6. plnenie Zmluvy Zhotoviteľom nie je porušením povinností podľa Zákona o ochrane hospodárskej súťaže, ani príslušných nariadení alebo iných právne záväzných aktov Európskej únie v oblasti práva hospodárskej súťaže,
7. podľa najlepšieho vedomia Zhotoviteľa nie je účastníkom žiadneho súdneho, rozhodcovského ani správneho konania, ktoré by mohlo negatívne ovplyvniť platnosť, účinnosť alebo vynútiteľnosť Zmluvy alebo plnenie akýchkoľvek povinností Zhotoviteľa podľa Zmluvy, ani nehrozí začatie žiadneho takéhoto konania
8. on, ako aj všetci jeho subdodávatelia, na ktorých sa táto povinnosť vzťahuje, sú zapísaní v registri partnerov verejného sektora podľa Zákona o RPVS a
9. proti nemu, členovi jeho štatutárneho orgánu alebo inej osobe, ktorej konanie, nekonanie alebo opomenutie konania by mohlo byť pričítané Zhotoviteľovi, nie je vedené trestné konanie. Zhotoviteľ je povinný písomne informovať Objednávateľa o začatí trestného konania voči Zhotoviteľovi, členovi štatutárneho orgánu Zhotoviteľa alebo inej osobe, ktorej konanie, nekonanie alebo opomenutie konania by mohlo byť pričítané Zhotoviteľovi, v súvislosti s výkonom predmetu jeho činnosti a to do troch (3) Dní odo dňa, kedy sa Zhotoviteľ o tejto skutočnosti dozvedel. Objednávateľ má právo v takom prípade odstúpiť od tejto Zmluvy.
10. **Záruky a vyhlásenia Objednávateľa**
    1. Objednávateľ vyhlasuje a zaručuje sa, k dátumu uzavretia Zmluvy a po celú dobu jej trvania, že:
11. Zmluva je Objednávateľom riadne schválená a podpísaná a zakladá platný a právne záväzný záväzok Objednávateľa, vynútiteľný voči nemu v súlade s podmienkami v nej uvedenými, a
12. Podpisom ani plnením Zmluvy neporuší žiadne ustanovenie svojich vnútorných predpisov, ani žiadny Právny predpis alebo rozhodnutie štátneho orgánu Slovenskej republiky.
13. **Pokyny Objednávateľa**
    1. Pokyny Objednávateľa, ktorými je Zhotoviteľ v zmysle tejto Zmluvy viazaný, je mu oprávnený dať Objednávateľ, Dozor Objednávateľa alebo Objednávateľom poverená osoba.
    2. Pokyny Objednávateľa musia mať písomnú formu. Ak Objednávateľ vydá ústny Pokyn Objednávateľa, tento je vždy povinný písomne potvrdiť Zhotoviteľovi v lehote do dvoch (2) Pracovných dní.
    3. Zhotoviteľ je vždy povinný konať v súlade s Pokynmi Objednávateľa a nie je oprávnený sa od týchto Pokynov Objednávateľa odchýliť, ibaže (i) obdrží predchádzajúci písomný súhlas Objednávateľa, Dozoru Objednávateľa alebo Objednávateľom poverenej osoby, alebo (ii) je také odchýlenie nevyhnutné urobiť v prípade bezprostredne hroziacej ujmy a stavu núdze na ochranu záujmov Objednávateľa a získanie predchádzajúceho písomného súhlasu Objednávateľa, Dozoru Objednávateľa alebo Objednávateľom poverenej osoby nie je možné rozumne vyžadovať, (iii) sú tieto Pokyny Objednávateľa v rozpore s ustanoveniami tejto Zmluvy.
    4. Pokiaľ si niektorá záležitosť počas vykonávania Diela a/ alebo poskytovania Služieb vyžaduje vyjadrenie alebo stanovisko Objednávateľa, Zhotoviteľ môže požiadať o vydanie Pokynu Objednávateľa. Objednávateľ je povinný vydať Pokyn Objednávateľa do piatich (5) Pracovných dní odo dňa, kedy Zhotoviteľ o vydanie Pokynu Objednávateľa požiadal.
    5. Zhotoviteľ je povinný bezodkladne písomne oznámiť Objednávateľovi všetky skutočnosti a okolnosti, ktoré pri realizácii Diela alebo poskytovaní Služieb zistil alebo sa o nich dozvedel a ktoré môžu mať vplyv na zmenu Pokynov Objednávateľa. Ak však nedôjde k zmene Pokynov Objednávateľa, je Zhotoviteľ povinný postupovať podľa pôvodných Pokynov Objednávateľa.
    6. Zhotoviteľ je povinný bezodkladne Objednávateľa písomne upozorniť na nevhodnosť Pokynov Objednávateľa na účely zabezpečenia splnenia účelu Zmluvy podľa článku 6 *(Účel Zmluvy)* tejto Zmluvy a riadnej realizácie Diela alebo poskytovania Služieb, ak Zhotoviteľ môže túto nevhodnosť zistiť pri vynaložení odbornej starostlivosti. Taktiež je povinný Objednávateľa písomne upozorniť, ak sú tieto Pokyny Objednávateľa v rozpore s Právnymi predpismi, inak bude zodpovedný za škodu spôsobenú splnením takéhoto Pokynu Objednávateľa. Ak aj napriek písomnému upozorneniu Zhotoviteľa na nevhodnosť takéhoto Pokynu Objednávateľa, bude Objednávateľ trvať na jeho dodržaní, čo oznámi písomne Zhotoviteľovi do piatich (5) Pracovných dní odo dňa, keď obdržal upozornenie Zhotoviteľa, bude povinnosťou Zhotoviteľa takýto Pokyn Objednávateľa splniť, nebude však zodpovedný za prípadnú škodu spôsobenú splnením takéhoto Pokynu Objednávateľa. Ak Objednávateľ neoznámi Zhotoviteľovi vo vyššie uvedenej lehote, že trvá na svojom Pokyne Objednávateľa, má sa za to, že Objednávateľ netrvá na splnení takéhoto Pokynu Objednávateľa a Zhotoviteľ tento Pokyn Objednávateľa nesplní.
    7. Zhotoviteľ upozorní Objednávateľa vždy, keď je pravdepodobné, že sa realizácia Diela alebo Služieb omešká alebo preruší, ak nevhodný Pokyn Objednávateľa prekáža v riadnom vykonávaní Diela alebo poskytovaní Služieb, alebo ak Pokyn Objednávateľa nebude vydaný v primeranom čase v zmysle Zmluvy. Toto upozornenie musí obsahovať podrobnosti o predmetnom Pokyne Objednávateľa, podrobnosti o tom, prečo a dokedy by mal byť vydaný, a podrobnosti o povahe a rozsahu omeškania.
    8. Ak Zhotoviteľovi vznikne omeškanie, ako dôsledok toho, že Objednávateľ nevydal Pokyn Objednávateľa v čase dohodnutom v tejto Zmluve, alebo boli práce prerušené v dôsledku nevhodného Pokynu Objednávateľa, ktorý je špecifikovaný v upozornení s priloženými podrobnosťami, Zhotoviteľ bude mať nárok na predĺženie termínu plnenia oproti Harmonogramu v dôsledku každého takého omeškania, to neplatí, ak omeškanie bolo spôsobené chybou alebo omeškaním Zhotoviteľa, nebude mať však nárok na úhradu nákladov spojených s omeškaním alebo prerušením realizácie Diela alebo Služieb.
    9. Zhotoviteľ nie je splnomocnený konať v mene Objednávateľa v iných veciach, ako je výslovne uvedené v Zmluve alebo ako môže byť neskôr písomne dohodnuté. Zhotoviteľ nemá na základe Zmluvy oprávnenie vzdať sa akýchkoľvek práv Objednávateľa alebo prevziať akúkoľvek zodpovednosť v mene Objednávateľa alebo zaviazať Objednávateľa k akýmkoľvek záväzkom, k vykonaniu akýchkoľvek úkonov alebo k strpeniu čohokoľvek.
14. **Súčinnosť** 
    1. Objednávateľ je povinný na žiadosť Zhotoviteľa poskytnúť Zhotoviteľovi na účely a v rozsahu nevyhnutnom na umožnenie dosiahnutia účelu Zmluvy potrebnú súčinnosť spočívajúcu najmä v udelení potrebných plnomocenstiev pre Zhotoviteľa, udelení súhlasov a privolení, ktoré sú potrebné pre úspešnú realizáciu Diela a poskytovania Služieb. Zhotoviteľ je povinný včas, najneskôr však desať (10) Pracovných dní vopred, Objednávateľa písomne požiadať o udelenie takýchto plnomocenstiev, súhlasov a privolení, v opačnom prípade zodpovedá za spôsobenú škodu. Objednávateľ je ďalej povinný poskytovať Zhotoviteľovi informácie, podklady, vyjadrenia a stanoviská v rozsahu nevyhnutnom na plnenie tejto Zmluvy. Objednávateľ je povinný poskytovať ďalšiu súčinnosť vyplývajúcu z ustanovení tejto Zmluvy.
15. **Subdodávatelia**
    1. Objednávateľ berie na vedomie a súhlasí, že na účely plnenia tejto Zmluvy je Zhotoviteľ oprávnený poveriť vykonaním niektorej časti Diela alebo poskytnutím niektorých Služieb Subdodávateľa, zodpovedá však, akoby Dielo, resp. Služby vykonával sám.
    2. Zhotoviteľ je oprávnený zadať subdodávku na realizáciu časti Diela alebo poskytnutie niektorých Služieb výlučne Subdodávateľom uvedeným v Prílohe č. 4 tejto Zmluvy, a to výlučne pre tú časť plnenia predmetu Zmluvy (predmet Subdodávky) a v takom rozsahu % podielu z Celkovej Ceny, ako je uvedené v Prílohe č. 4 tejto Zmluvy. Článok 26.4 Zmluvy tým nie je dotknutý.
    3. Každá subdodávka urobená v súlade s článkom 26 bude vo vzťahu k Objednávateľovi považovaná za súčasť vyhlásení a záruk Zhotoviteľa, že podľa názoru Zhotoviteľa je Subdodávateľ vo všetkých ohľadoch kvalifikovaný a kompetentný na realizáciu zverenej činnosti.
    4. Zmena Subdodávateľa počas trvania tejto Zmluvy, pričom zmenou sa rozumie výmena Subdodávateľa uvedeného v Prílohe č. 4 tejto Zmluvy alebo vstup ďalšieho nového subdodávateľa, je možná len s predchádzajúcim súhlasom Objednávateľa. V prípade zmeny Subdodávateľa, je povinný Zhotoviteľ najneskôr tri (3) Pracovné dni pred Dňom, ktorým má plánovaná zmena Subdodávateľa nastať, požiadať Objednávateľa o súhlas so zmenou Subdodávateľa a v tejto žiadosti uviesť minimálne nasledovné skutočnosti: dôvod navrhovanej výmeny, %-ny podiel plnenia, ktorý má v úmysle zadať navrhovanému novému Subdodávateľovi, predmet Subdodávky a %-ny podiel ceny Subdodávky k Celkovej Cene. Objednávateľ má právo neudeliť súhlas s výmenou Subdodávateľa, pokiaľ dôvodom výmeny nie je konanie alebo opomenutie vymieňaného Subdodávateľa spôsobujúce omeškanie s plnením predmetu Zmluvy podľa Harmonogramu alebo opakované nedostatky alebo vady predmetu plnenia alebo ak nový Subdodávateľ nespĺňa ktorúkoľvek požiadavku uvedenú v tomto článku 26 (*Subdodávatelia*) Zmluvy. Udelenie súhlasu Objednávateľa s novým Subdodávateľom nezbavuje Zhotoviteľa zodpovednosti za plnenie podľa tejto Zmluvy.
    5. Ak bude zrejmé, že niektorý Subdodávateľ nie je schopný dodržať svoje záväzky v súvislosti s realizáciou Diela alebo poskytovaním Služieb podľa Zmluvy, Objednávateľ je oprávnený vyžadovať od Zhotoviteľa, aby ho nahradil iným Subdodávateľom, ktorý bude schopný predmetné záväzky plniť alebo aby splnil tieto záväzky sám. Na zmenu Subdodávateľa podľa tohto článku sa primerane použijú ustanovenia článku 26.3 Zmluvy, pričom nový navrhovaný Subdodávateľ musí aj v tomto prípade spĺňať všetky požiadavky uvedené v tomto článku 26 (*Subdodávatelia*) Zmluvy.
    6. Subdodávateľ musí byť po dobu trvania tejto Zmluvy zapísaný v registri partnerov verejného sektora a plniť všetky povinnosti podľa Zákona o RPVS.
    7. Zhotoviteľ je povinný preukázateľným spôsobom oboznámiť Subdodávateľa s podmienkami tejto Zmluvy a zaviazať Subdodávateľa na dodržiavanie povinností vyplývajúcich z tejto Zmluvy. Zhotoviteľ zodpovedá za splnenie všetkých povinností vyplývajúcich z tejto Zmluvy zo strany Subdodávateľa.
    8. Zhotoviteľ je povinný oznámiť Objednávateľovi akúkoľvek zmenu údajov o každom Subdodávateľovi, a to bezodkladne, najneskôr v Deň nasledujúcom po Dni, kedy k zmene došlo.
    9. Zhotoviteľ je povinný zabezpečiť, aby všetci Subdodávatelia mali platné príslušné oprávnenia, koncesie, certifikáty, licencie a tiež odbornú kvalifikáciu a dostatok odborných skúseností, ktoré sú nevyhnutné na vykonávanie prác podľa ich zmlúv so Zhotoviteľom.
    10. Zhotoviteľ je povinný za všetkých okolností vystupovať voči Subdodávateľom v súlade so zásadami poctivého obchodného styku, t.j. najmä uhradiť Subdodávateľom v primeranej lehote (nezávisle od platieb Objednávateľa) dohodnutú cenu za riadne a včasné vykonané práce podľa ich zmlúv so Zhotoviteľom.
    11. Zmenou Subdodávateľa nie je dotknutá zodpovednosť Zhotoviteľa dodržať Harmonogram, ako aj samotné plnenie podľa tejto Zmluvy.
    12. Plnenie Zmluvy prostredníctvom Subdodávateľa, ktorý nespĺňa podmienky uvedené v tomto článku 26 (*Subdodávatelia*) Zmluvy alebo bol odmietnutý Objednávateľom v súlade s touto Zmluvou, je podstatným porušením Zmluvy zo strany Zhotoviteľa.

**Časť V**

**ODMENA A PLATOBNÉ PODMIENKY**

1. **Cena Diela**
2. 1. Za vykonané Dielo sa Objednávateľ zaväzuje zaplatiť Zhotoviteľovi Cenu Diela za podmienok, v čase a vo výške dohodnutej v tejto Zmluve. Zhotoviteľ vyhlasuje, že Cena Diela je primeraná a dostatočná a že ju navrhol na základe uspokojivého a úplného oboznámenia sa so všetkými záležitosťami týkajúcimi sa Diela, ako aj účelu tejto Zmluvy.
   2. Zmluvné strany sa dohodli, že Cena Diela dohodnutá v súlade s Právnymi predpismi je: [*doplní uchádzač*] EUR bez DPH (slovom: [*doplní uchádzač*] eur bez DPH).
   3. Pre vylúčenie pochybností sa uvádza, že odplata za výkon všetkých činností podľa tejto Zmluvy, s výnimkou Služieb, je súčasťou Ceny Diela.
   4. K Cene Diela bude Zhotoviteľ účtovať daň z pridanej hodnoty (DPH) v zmysle platných právnych predpisov.
   5. Cena Diela je pevná a sú v nej zahrnuté všetky náklady Zhotoviteľa spojené s vykonávaním Diela a všetkých činností s Dielom súvisiacich, vrátane vecí použitých na zhotovenie Diela, plnenia Pokynov, ako aj správne a obdobné poplatky vyberané akýmkoľvek orgánom štátnej správy, náhrady výdavkov za všetky ostatné činnosti vykonávané na základe Zmluvy, ako aj úhrady, režijné náklady akéhokoľvek druhu (vrátane ubytovacích a cestovných nákladov), ktoré vznikli Zhotoviteľovi v súvislosti so Zmluvou.
   6. Cena Diela je splatná v lehote splatnosti po podpise Preberacieho protokolu a Zhotoviteľom riadne vystavenej a doručenej faktúre, ktorá spĺňa obsahové náležitosti v zmysle Právnych predpisov a ktorej neoddeliteľnou súčasťou bude kópia Preberacieho protokolu. Lehota splatnosti je dohodnutá na tridsať (30) Dní od doručenia faktúry podľa predchádzajúcej vety.
   7. Cenu Diela zaplatí Objednávateľ Zhotoviteľovi postupne podľa ukončenia jednotlivých častí Diela uvedených v článku 7.1.2 tejto Zmluvy po ich prevzatí v súlade s článkom 15 (*Prevzatie a odovzdanie* Diela) a to na základe priebežných/ čiastkových faktúr Zhotoviteľa vyhotovených na základe Zmluvnými stranami odsúhlasených Preberacích protokolov, ktoré sú neoddeliteľnou súčasťou príslušnej faktúry takto:

|  |  |
| --- | --- |
| Platobný míľnik | Výška platby |
| Program požiadaviek 2.0 | [5] % z Ceny Diela |
| Úplný program požiadaviek (Program požiadaviek 3.0) | [10] % z Ceny Diela |
| Základná urbanisticko-architektonická štúdia | [10] % z Ceny Diela |
| Konečná urbanisticko-architektonická štúdia | [15] % z Ceny Diela |
| Dokumentácia stavebného zámeru verejnej práce | [10] % z Ceny Diela |
| Projektová dokumentácia pre Povolenie na uskutočnenie stavby | [15] % z Ceny Diela |
| Právoplatné Povolenie na uskutočnenie stavby | [10] % z Ceny Diela |
| Dokumentácia pre verejné obstarávanie generálneho zhotoviteľa stavby (tendrová dokumentácia) | [15] % z Ceny Diela |
| Vypracovanie plánu transferu | [5] % z Ceny Diela |
| Vypracovanie prevádzkových postupov (guidelines) | [5] % z Ceny Diela |

Odplata za inžiniersku činnosť podľa článku 7.1.3 Zmluvy je zahrnutá v platbe za zabezpečenie právoplatného stavebného povolenia.

* 1. Pre odstránenie akýchkoľvek pochybností Zmluvné strany potvrdzujú, že na Cenu Diela nemajú vplyv ekonomické faktory, inflácia, deflácia, zmeny kurzov, úrokových sadzieb, zmeny výšky nákladov v dôsledku zmien Právnych predpisov alebo zmien na trhu.

1. **Odmena za Služby**
   1. Zhotoviteľ vyhlasuje, že Odmena za Služby je primeraná a dostatočná a že ju navrhol na základe uspokojivého a úplného oboznámenia sa so všetkými záležitosťami týkajúcimi sa predmetu Služieb, ako aj účelu tejto Zmluvy.
   2. Zmluvné strany sa dohodli, že Odmena za Služby dohodnutá v súlade s platnými právnymi predpismi je stanovená ako hodinová odmena, s výnimkou Odmeny za Služby autorského dohľadu podľa článku 7.2.2(b) Zmluvy, ktorá je dohodnutá ako odmena pevná.
   3. V prípade Služieb, pre ktoré je Odmena za Služby dohodnutá ako hodinová, má Zhotoviteľ nárok na odmenu iba za čas primerane, nevyhnutne a rozumne vynaložený na poskytovanie objednanej Služby, a to osobou primeranej kvalifikácie.
   4. V prípade Služieb, pre ktoré je Odmena za Služby dohodnutá ako hodinová, je Zhotoviteľ povinný predložiť Objednávateľovi vždy do piatich (5) Pracovných dní po ukončení príslušného kalendárneho mesiaca na schválenie výkaz poskytnutých Služieb v členení pre každú Objednávku zvlášť, ktorý bude obsahovať dátum poskytnutia Služby, podrobný popis poskytnutej Služby, meno a priezvisko člena tímu Zhotoviteľa poskytujúcej Službu, počet hodín strávených pri poskytovaní danej Služby a celkovú cenu poskytnutej Služby. Objednávateľ výkaz schváli alebo odmietne schváliť do piatich (5) Pracovných dní od jeho doručenia.
   5. Za poskytnutie Služby sa nepovažuje a Objednávateľ nie povinný zaplatiť odmenu najmä za:
2. čas, ktorý nie je priamo vynaložený na poskytovanie Služby, najmä ale nielen čas strávený na ceste na a zo stretnutia s Objednávateľom, s Dotknutými osobami, s členmi tímu Zhotoviteľa a pod.,
3. čas strávený na stretnutiach a rokovaniach s Objednávateľom, Dotknutými osobami a inými tretími osobami, členmi tímu, ktorí nie sú poverení úlohou alebo sa nezaoberajú problematikou, ktorá je predmetom stretnutia alebo rokovania,
4. čas strávený na interných stretnutiach členov tímu Zhotoviteľa,
5. čas strávený na úkonoch týkajúcich sa administrácie predmetu plnenia, ako napr. príprava výkazov, návrh na úpravu Objednávky podľa článku 17.4 Zmluvy a pod.
   1. Objednávateľ je oprávnený výkaz poskytnutých Služieb uvedený v článku 28.4 tejto Zmluvy odmietnuť, ak neobsahuje náležitosti uvedené v tomto článku 28 Zmluvy alebo obsahuje aj také úkony, ktoré Objednávateľ nie je povinný zaplatiť alebo ak Služba v ňom vykázaná mala vady. V písomnom odmietnutí výkazu poskytnutých Služieb uvedie Objednávateľ aj dôvod jeho odmietnutia. Ak je dôvodom odmietnutia výkazu poskytnutých Služieb vada Služby, uvedie Objednávateľ v písomnom odmietnutí výkazu poskytovaných Služieb aj lehotu na odstránenie vady, v takom prípade sa toto odmietnutie považuje za Oznámenie vád podľa článku 12.5 tejto Zmluvy.
   2. Odmena za Služby uvedená v Rozpočte pre každú Službu uvedenú článku 7.2.2(a) jednotlivo je maximálna a sú v nej zahrnuté všetky náklady Zhotoviteľa spojené s poskytovaním Služieb, vrátane vecí, podkladov a informácií použitých na poskytovanie Služieb, ako aj správne a obdobné poplatky vyberané akýmkoľvek orgánom štátnej správy, náhrady výdavkov za všetky ostatné činnosti vykonávané na základe Zmluvy, ako aj úhrady, režijné náklady akéhokoľvek druhu, ktoré vznikli Zhotoviteľovi v súvislosti so Zmluvou. Objednávateľ nie je povinný zaplatiť Odmenu za Služby vyššiu, ako je maximálna odmena podľa predchádzajúcej vety.
   3. V prípade Služieb, pre ktoré je Odmena za Služby dohodnutá ako hodinová, je Odmena za Služby splatná v lehote splatnosti po schválení výkazu poskytnutých Služieb a Preberacieho protokolu (ak sa vyžaduje podľa tejto Zmluvy) na základe Zhotoviteľom riadne vystavenej a doručenej faktúry, ktorá spĺňa obsahové náležitosti v zmysle Právnych predpisov a ktorej neoddeliteľnou súčasťou bude kópia Preberacieho protokolu (ak sa vyžaduje podľa tejto Zmluvy) a schváleného výkazu poskytnutých Služieb. Lehota splatnosti je dohodnutá na tridsať (30) Dní od doručenia faktúry podľa predchádzajúcej vety.
   4. V prípade Služieb autorského dohľadu je Odmena za Služby splatná v splátkach rovnomerne rozložených počas predpokladanej doby trvania poskytovania tejto Služby (predpoklad trvania výstavby Stavby nUNB je urobený Zhotoviteľom v rámci plnenia podľa článku 7.1.2(f) Zmluvy), pričom posledná splátka, ktorá nesmie byť nižšia ako 10% Odmeny za Služby autorského dohľadu podľa Prílohy č. 1, je splatná do desiatich (10) Pracovných dní od právoplatnosti posledného Kolaudačného rozhodnutia.
6. **Zádržné**
7. 1. Objednávateľ zadrží z každej čiastkovej faktúry za Dielo desať (10) percent na účely pokrytia prípadných nákladov na odstránenie vád a na účely uspokojenia prípadných nárokov Subdodávateľov.
   2. Objednávateľ vyplatí Zhotoviteľovi Zádržné podľa článku 29.1 Zmluvy nasledovne:
      * + 1. Dvadsať 20 percent zádržného do desiatich (10) Pracovných dní od úspešnej implementácie Plánu transferu,
          2. Tridsaťpäť 35 percent zádržného do desiatich (10) Pracovných dní odo dňa splnenia všetkých týchto podmienok:

* Objednávateľ vydal Preberací protokol o konečnom prevzatí Diela podľa článku 15.9 Zmluvy,
* Zhotoviteľ odstránil všetky vady Služieb, o čom mu Objednávateľ vydá písomné potvrdenie a
* Zhotoviteľ poskytol primeraný dôkaz o tom, že Subdodávatelia Zhotoviteľa obdržali všetky platby splatné za vykonané práce alebo služby podľa tejto Zmluvy, po odpočítaní aplikovateľných odpočtov za Zádržné alebo iných odpočtov. Za primeraný dôkaz možno považovať, okrem iného, doklad preukazujúci úhradu platieb z účtu Zhotoviteľa, doplnený čestným vyhlásením Subdodávateľov o tejto skutočnosti.
  + - * 1. zvyšok Zádržného do desiatich (10) Pracovných dní od uplynutia dvanásť (12) mesiacov od (i) právoplatnosti posledného Kolaudačného rozhodnutia, za predpokladu, že podmienky uvedené v článku 29.2(b) Zmluvy budú splnené alebo (ii) uplynutia Záručnej doby, ak sa počas doby trvania tejto lehoty nezačne kolaudačné konanie na aspoň jeden stavebný objekt Stavby nUNB, za predpokladu, že v tejto lehote boli odstránené všetky vady Diela uplatnené v Záručnej dobe (inak do desiatich (10) Pracovných dní od odstránenia vád Diela).
  1. Zmluvné strany sa dohodli, že v prípade, ak si Zhotoviteľ neplní svoje finančné povinnosti voči Subdodávateľom, t. j. nevykonáva úhrady jednotlivých faktúr za práce a dodávky, ktoré pre neho realizujú Subdodávatelia, Objednávateľ poskytne Zhotoviteľovi primeranú lehotu na vykonanie nápravy, v ktorej môže Zhotoviteľ namietať, že voči Subdodávateľom nemá žiadne podlžnosti.
  2. Pokiaľ nedôjde zo strany Zhotoviteľa v lehote poskytnutej Objednávateľom k uspokojeniu Subdodávateľských nárokov voči Zhotoviteľovi a toto uspokojenie nebude v tejto lehote Objednávateľovi písomne preukázané, alebo nebude Objednávateľovi preukázané, že Zhotoviteľ nemá voči Subdodávateľom žiadne záväzky, je Objednávateľ oprávnený použiť Zádržné na uspokojenie nárokov Subdodávateľov voči Zhotoviteľovi, a tým sa zbaviť svojich záväzkov voči Zhotoviteľovi z tejto Zmluvy do výšky pohľadávok Subdodávateľov, ktorú Objednávateľ uspokojil zo Zádržného, s čím Zhotoviteľ vyslovuje svoj súhlas. Nárok Zhotoviteľa na úhradu Zmluvnej ceny do výšky úhrady vykonanej Objednávateľom priamo Subdodávateľom, zaniká dňom tejto úhrady Objednávateľom Subdodávateľom.
  3. Objednávateľ je oprávnený jednostranne započítať svoje splatné, ako aj nesplatné pohľadávky voči pohľadávke Zhotoviteľa na vyplatenie zádržného podľa predchádzajúcej vety.
  4. Počas doby zadržania podľa článku 29.1 tejto Zmluvy nie je Objednávateľ v omeškaní so zaplatením svojich peňažných záväzkov voči Zhotoviteľovi a Zhotoviteľovi nevznikne nárok na žiadne zákonné ani zmluvné sankcie.

1. **Fakturácia**
   1. Všetky platby podľa Zmluvy, ktorá má platiť jedna Zmluvná strana druhej Zmluvnej strane, budú platené jednou Zmluvnou stranou druhej Zmluvnej strane v mene euro na základe riadne vystavených a doručených faktúr podľa článku 30 *(Fakturácia)* tejto Zmluvy.
   2. Faktúry, vystavené Zhotoviteľom, budú splatné v lehote tridsiatich (30) Dní od ich doručenia Objednávateľovi, a to bezhotovostne na účet Zhotoviteľa uvedený na faktúre s tým, že splatná čiastka bude znížená o Zádržné.
   3. Náklady spojené s prevodom resp. prijatím platby nesie každá zo Zmluvných strán sama.
   4. Za deň splnenia peňažného záväzku Objednávateľa sa považuje deň odpísania dlžnej sumy z účtu Objednávateľa.
   5. Faktúry budú vystavené zvlášť pre Dielo a zvlášť pre Služby. Faktúry pre Služby budú obsahovať aj označenie Objednávky, ku ktorej sa viažu.
   6. Na každej faktúre bude uvedená výška Zádržného.
   7. V prípade, že faktúra nebude obsahovať náležitosti podľa Právnych predpisov alebo Zmluvy, alebo je vyhotovená obsahovo nesprávne, Objednávateľ je oprávnený vrátiť faktúru v lehote splatnosti Zhotoviteľovi, pričom v takomto prípade Cena Diela alebo Odmena za Služby splatná až v lehote splatnosti vystavenej a doručenej opravenej (novej) faktúry, ktorá bude obsahovať náležitosti podľa Právnych predpisov a Zmluvy, resp. bude obsahovo správna.
   8. Zhotoviteľ je povinný doručiť Objednávateľovi faktúru najneskôr do troch (3) Dní od jej vystavenia.
   9. Faktúry budú doručované na adresy Zmluvných strán uvedené v článku 43.2 Zmluvy.

**Časť VIII**

**MANAŽMENT ZMIEN**

1. **Zmena Právnych predpisov**
   1. Ak sa v priebehu plnenia tejto Zmluvy Zhotoviteľ dozvie o pripravovanej legislatívnej zmene relevantných Právnych predpisov a /alebo noriem, je povinný upozorniť Objednávateľa na jej obsah a vyhodnotiť jej prípadný ekonomický a časový dopad na predmet plnenia tejto Zmluvy. Na základe vyhodnotenia Objednávateľ vydá Pokyn Objednávateľ Zhotoviteľovi na vykonanie Diela a poskytnutie Služieb v súlade s Právnymi predpismi a normami v znení ich pripravovaných legislatívnych zmien.
2. **Zmena Zmluvy**

* 1. Každá zmena tejto Zmluvy sa môže uskutočniť len vo forme písomného dodatku podpísaného obidvoma zmluvnými stranami.
  2. Ak to nebude v rozpore s príslušnými predpismi upravujúcimi verejné obstarávanie, zmluvné strany sa zaväzujú uzatvoriť dodatok k tejto Zmluve, ktorým sa upravia dodatočné alebo redukované práce na Diele alebo sa mení rozsah alebo obsah Služby vyplývajúci z tejto Zmluvy, ak vznikne potreba takejto zmeny, ktorá nebola predvídateľná v čase uzatvorenia tejto Zmluvy. Podkladom na uzatvorenie tohto dodatku bude písomný súhlas Objednávateľa so zmenou Diela (dodatočnými alebo redukovanými prácami na Diele) alebo zmenou rozsahu alebo obsahu Službami alebo písomná požiadavka Objednávateľa na zmenu Diela alebo zmena rozsahu alebo obsahu Služby. Cenu Diela uvedenú v článku 27 tejto Zmluvy alebo Odmenu za Služby uvedenú v článku 28 tejto Zmluvy je prípustné v tomto prípade zmeniť, ak zmena Diela alebo redukované alebo naviac Služby budú mať na ne preukázateľný vplyv, inak ich zmena nebude prípustná.

**Časť IX**

**ZMLUVNÉ POKUTY A POISTENIE**

1. **Zmluvné pokuty**
   1. Objednávateľ je oprávnený požadovať od Zhotoviteľa zaplatenie zmluvnej pokuty vo výške stanovenej v tomto článku 33 (*Zmluvné pokuty*) tejto Zmluvy v prípade nasledovných porušení povinností Zhotoviteľa:
2. 10.000 EUR (slovom desaťtisíc eur), ak sa Zhotoviteľ dostane do omeškania s plnením Harmonogramu, a to za každý aj začatý deň omeškania,
3. 10.000 EUR (slovom desaťtisíc eur), ak Zhotoviteľ neposkytne Objednávateľovi ktorýkoľvek vstup, podklad alebo informáciu potrebnú na vypracovanie zámeru podľa Zákona o posudzovaní vplyvov podľa článku 7.1.4(a) Zmluvy, a to za každý aj začatý deň omeškania,
4. 10.000 EUR (slovom desaťtisíc eur), ak Zhotoviteľ neposkytne Objednávateľovi ktorýkoľvek vstup, podklad alebo informáciu potrebnú na vypracovanie správy o hodnotení podľa Zákona o posudzovaní vplyvov podľa článku 7.1.4(b) Zmluvy a to za každý aj začatý deň omeškania,
5. 10.000 EUR (slovom desaťtisíc eur) za každé jednotlivé porušenie ďalších povinností Zhotoviteľa podľa článku 7.1.4(a) alebo 7.1.4(b) Zmluvy okrem tých, ktoré sú už uvedené v článku 33.1(b) alebo (c) Zmluvy,
6. 10.000 EUR (slovom desaťtisíc eur), ak Zhotoviteľ neposkytne Objednávateľovi plnenie podľa článku 7.1.5 Zmluvy, a to za každý aj začatý deň omeškania,
7. 10.000 EUR (slovom desaťtisíc eur), ak Zhotoviteľ neposkytne Objednávateľovi plnenie podľa článku 13.2 (c) Zmluvy, a to za každý aj začatý deň omeškania,
8. 5.000 EUR (slovom päťtisíc eur), ak Zhotoviteľ nezačne s realizáciou Diela alebo poskytovaním Služieb v stanovenej lehote,
9. 5.000 EUR (slovom päťtisíc eur), ak Zhotoviteľ nedodá ktorúkoľvek Službu v stanovenej lehote, za každú Službu osobitne,
10. 500 EUR (slovom: päťsto eur) za každé jednotlivé porušenie povinnosti Zhotoviteľa riadne a včas vyhotoviť a predložiť Objednávateľovi písomné správy o postupe prác v súlade s článkom 10.9 (*Správy o postupe prác*) tejto Zmluvy,
11. 1.000.000 EUR (slovom: milión eur), ak Zhotoviteľ napriek požiadavke Objednávateľa nepodá odvolanie proti Povoleniu na uskutočnenie Stavby nUNB podľa článku 13.3 tejto Zmluvy,
12. 50.000 EUR (slovom: päťdesiattisíc eur) za porušenie ktorejkoľvek povinnosti Zhotoviteľa podľa článku 34 (*Poistenie)* tejto Zmluvy,
13. 50.000 EUR (slovom: päťdesiattisíc eur) za každé jednotlivé porušenie ustanovenia článku 46 *(Postúpenie práv a povinností zo Zmluvy)* tejto Zmluvy,
14. 100.000 EUR (slovom: jedenstotisíc eur), ak Dielo, výstupy Služieb alebo jeho / ich časti porušujú práva tretích osôb vyplývajúce z ich autorských práv,
15. 1.000 EUR (slovom: jedentisíc eur) za každé nesplnenie Pokynov Objednávateľa,
16. 50.000 EUR (slovom: päťdesiattisíc eur) za každé jednotlivé porušenie ktorejkoľvek povinnosti Zhotoviteľa podľa článku 39 *(Mlčanlivosť)* tejto Zmluvy,
17. 5.000 EUR (slovom: päťtisíc eur) za každé jednotlivé porušenie povinnosti Zhotoviteľa alebo Subdodávateľa udržiavať platný zápis v registri partnerov verejného sektora,
18. 1.000 EUR (slovom: jedentisíc eur) za každé jednotlivé porušenie povinnosti každej jednej Kľúčovej osoby zúčastniť sa stretnutí podľa článku 8.1.4 tejto Zmluvy,
19. 1.000 EUR (slovom: jedentisíc eur) za každú jednotlivú neúčasť autorského dohľadu na kontrolných dňoch,
20. 5.000 EUR (slovom: päťtisíc eur) za každé jednotlivé nevyriešenie technického problému, ktorý je súčasťou autorského dohľadu.
    1. Zhotoviteľ je povinný zmluvnú pokutu na základe požiadavky Objednávateľa zaplatiť do tridsať (30) Dní od jej uplatnenia Objednávateľom. Zaplatením akejkoľvek zmluvnej pokuty nie je dotknutá povinnosť Zhotoviteľa nahradiť Objednávateľovi škodu za príslušné porušenie povinnosti v rozsahu presahujúcom zmluvnú pokutu. Požiadavka na zaplatenie zmluvnej pokuty, ani jej zaplatenie Zhotoviteľom nezbavuje Zhotoviteľa povinností, ktorých splnenie je zabezpečené zmluvnou pokutou, ak nejde o prípad, ak Objednávateľ z dôvodu ich porušenia od Zmluvy odstúpil.
21. **Poistenie**
    1. Zhotoviteľ je povinný mať počas trvania Zmluvy uzatvorenú poistnú zmluvu/y, obsahom ktorej bude:
22. poistenie zodpovednosti za škodu spôsobenú vykonávaním Diela a/ alebo poskytovaním Služieb, vykonávaním odbornej činnosti v rámci predmetu podnikania Zhotoviteľa akýmkoľvek osobám vrátane škody na zdraví, smrti, škody na majetku, škody spôsobenej porušením zmluvnej povinnosti a škody spôsobenej na majetku Zhotoviteľa alebo tretích osôb, ktorý je v správe, starostlivosti alebo pod kontrolou Zhotoviteľa, a to na celkovú minimálnu čiastku poistného krytia vo výške navrhovanej Celkovej ceny bez DPH uvedenej v Ponuke,
23. poistenie dokumentácie, ktorá je predmetom plnenia podľa článku 7.1.2 Zmluvy proti strate alebo poškodeniu ohňom, búrkou, záplavami, zemetrasením, bleskom, výbuchom, nárazom, pádom lietadla (iného ako úmyselného) a iných lietajúcich zariadení a pádu vecí z nich, vzburami, občianskymi nepokojmi a úmyselnými činmi, prasknutím alebo pretečením zásobníkov vody, potrubí a súvisiacich zariadení.
    1. Zhotoviteľ nesmie uskutočniť ani opomenúť nič, čo by mohlo viesť k neplatnosti alebo napadnuteľnosti poistnej zmluvy alebo neposkytnutiu, či obmedzeniu poistného plnenia.
    2. Ak nie je uvedené inak, Zhotoviteľ sa zaväzuje, že po celú dobu trvania Zmluvy a po celú záručnú dobu podľa článku 12.3 Zmluvy bude poistenie vo vyššie uvedenom minimálnom rozsahu a celkovej čiastke udržiavať v platnosti a účinnosti a bude na tento účel plniť povinnosti vyplývajúce pre neho z príslušnej poistnej zmluvy, najmä platiť poistné a plniť oznamovacie povinnosti. Príslušné čiastky poistného krytia uvedené vyššie sa vzťahujú na každý rok plnenia povinností podľa Zmluvy a týkajú sa jednej a všetkých škodových udalostí v priebehu daného roka. V prípade vyčerpania príslušnej čiastky poistného plnenia je Zhotoviteľ vždy bezodkladne povinný obnoviť/upraviť poistenie tak, aby bol limit poistného krytia vždy na úrovni podľa vyššie uvedených bodov tohto článku 34 *(Poistenie)* tejto Zmluvy.
    3. Do piatich (5) Dní od uzavretia tejto Zmluvy a kedykoľvek na žiadosť Objednávateľa Zhotoviteľ najneskôr v lehote päť (5) Dní od žiadosti Objednávateľa, predloží Objednávateľovi platnú poistnú zmluvu a doklady o zaplatení poistného.
    4. Zhotoviteľ nie je oprávnený znížiť výšku poistného krytia alebo podstatným spôsobom zmeniť podmienky poistných zmlúv počas doby poistenia bez predchádzajúceho písomného súhlasu Objednávateľa.
    5. Ak Zhotoviteľ nebude udržiavať poistenie v účinnosti tak, ako je povinný podľa tohto článku 34 *(Poistenie)* tejto Zmluvy alebo nepredloží Objednávateľovi poistné zmluvy podľa tohto článkutejto Zmluvy, môže Objednávateľ vo svojom mene kedykoľvek uzavrieť a udržiavať akékoľvek poistenie pokrývajúce vyššie uvedené riziká spojené s realizáciou Diela a poskytovaním Služieb a platiť akékoľvek poistné, ktoré je primerané na také účely a započítavať takto platené čiastky voči akýmkoľvek platbám Zhotoviteľovi, ktoré sú splatné alebo sa stanú splatnými, alebo vymáhať tieto čiastky ako splatný dlh Zhotoviteľa.
    6. V prípade, že Zhotoviteľ nesplní podmienky príslušných poistných zmlúv, ktoré bol povinný uzavrieť, je Zhotoviteľ povinný nahradiť Objednávateľovi všetku škodu, ktorá mu vznikne z takéhoto porušenia povinnosti.
    7. Zhotoviteľ je povinný odovzdať Objednávateľovi kópie dokumentov preukazujúcich uzavretie poistenia. Vždy po zaplatení príslušného poistného je Zhotoviteľ povinný predložiť Objednávateľovi kópiu potvrdenia o jeho zaplatení. Zhotoviteľ je kedykoľvek počas trvania tejto Zmluvy povinný na požiadanie Objednávateľa predložiť mu dokumenty preukazujúce trvanie poistenia. Poistné plnenie podľa každej poistnej zmluvy je Zhotoviteľ povinný použiť na odstránenie alebo náhradu škôd spôsobených príslušnou poistnou udalosťou.

**Časť X**

**UKONČENIE ZMLUVY**

1. **Odstúpenie od Zmluvy zo strany Objednávateľa**
   1. Ak Zhotoviteľ nesplní alebo poruší ktorúkoľvek povinnosť podľa Zmluvy, môže Objednávateľ oznámením vyzvať Zhotoviteľa, aby túto povinnosť splnil, a/alebo odstránil následky jej porušenia v stanovenom primeranom čase.
   2. Objednávateľ je oprávnený odstúpiť od Zmluvy zaslaním písomného oznámenia o odstúpení Zhotoviteľovi, ak:
2. ak Zhotoviteľ ani po výzve podľa článku 35.1 tejto Zmluvy neuskutoční v primeranom čase, najneskôr do desiatich (10) Pracovných dní odo dňa doručenia výzvy podľa článku 35.1 tejto Zmluvy nápravu porušenia,
3. Zhotoviteľ bezdôvodne nezačne vykonávať práce na Diele do desiatich (10) Pracovných dní od účinnosti tejto Zmluvy alebo poskytovať Služby do desiatich (10) Pracovných dní od termínu uvedeného v Harmonograme alebo Objednávke, alebo vykonávanie Diela, resp. ktorejkoľvek jeho časti, alebo poskytovanie Služieb preruší alebo v nich nepokračuje v rozpore s touto Zmluvou,
4. Zhotoviteľ je v omeškaní s plnením Diela alebo ktorejkoľvek jeho časti podľa článku 7.1.2 tejto Zmluvy alebo s poskytovaním Služieb alebo o viac ako dvadsať (20) Pracovných dní,
5. Zhotoviteľ poruší ustanovenia článku 8.1 Zmluvy o Kľúčových osobách,
6. Zhotoviteľ postúpi alebo prevedie akékoľvek svoje práva podľa tejto Zmluvy na inú osobu bez predchádzajúceho písomného súhlasu Objednávateľa,
7. Zhotoviteľ stratí oprávnenie na výkon podnikateľskej činnosti,
8. Zhotoviteľ sa stane platobne neschopným alebo predĺženým,
9. Zhotoviteľ podá ako dlžník návrh na povolenie reštrukturalizácie alebo na vyhlásenie konkurzu,
10. súd zamietne návrh na vyhlásenie konkurzu vo vzťahu k Zhotoviteľovi pre nedostatok jeho majetku na úhradu nákladov konkurzu,
11. je prijaté rozhodnutie o povinnom alebo dobrovoľnom zrušení Zhotoviteľa (okrem prípadov zlúčenia alebo splynutia),
12. u Zhotoviteľa nastane akákoľvek ďalšia situácia, ktorá podľa Právnych predpisov znamená jeho úpadok,
13. Zhotoviteľ poskytne alebo nariadi poskytnúť (priamo alebo nepriamo) niekomu úplatok, dar, odmenu, províziu alebo inú cennú vec ako stimuláciu alebo odmenu:
14. za to, že urobí alebo sa zdrží nejakej činnosti v súvislosti so Zmluvou, alebo
15. za to, že prejaví alebo sa zdrží prejavenia priazne alebo nepriazne nejakej osobe v súvislosti so Zmluvou, alebo pokiaľ niekto z Pracovníkov Zhotoviteľa poskytne alebo nariadi poskytnúť (priamo alebo nepriamo) niekomu úplatok alebo odmenu popísanú v tomto písmene.
16. voči Zhotoviteľovi bude vydaný akýkoľvek rozsudok, opatrenie, rozhodcovský nález alebo príkaz, ktorý je podľa názoru Objednávateľa podstatný v kontexte záväzkov Zhotoviteľa podľa Zmluvy tak, že môže nastať hrozba neplnenia povinností podľa Zmluvy riadne a včas,
17. pre Zhotoviteľa sa stane plnenie akýchkoľvek jeho záväzkov podľa Zmluvy protiprávnym,
18. je to pre určité porušenie Zmluvy výslovne uvedené v Zmluve,
19. Zhotoviteľ poruší ktorékoľvek z ustanovení článku 26 (*Subdodávatelia*) tejto Zmluvy.
20. proti Zhotoviteľovi, členovi štatutárneho orgánu Zhotoviteľa alebo inej osobe, ktorej konanie, nekonanie alebo opomenutie konania by mohlo byť pričítané Zhotoviteľovi, je vedené trestné konanie,
21. Zhotoviteľ poruší ktorúkoľvek povinnosť ustanovenú článkom 39 (*Mlčanlivosť*) tejto Zmluvy,
22. Zhotoviteľ poruší ktorúkoľvek povinnosť ustanovenú článkom 34 (*Poistenie*) tejto Zmluvy,
23. je Zhotoviteľ v omeškaní s odstránením vád a poruší povinnosť odstrániť vady v lehote podľa článku 12 (*Zodpovednosť za vady*)tejto Zmluvy,
24. Zhotoviteľ opakovane poruší ten istý záväzok stanovený touto Zmluvou,
25. dôjde k výmazu Zhotoviteľa z registra partnerov verejného sektora,
26. dôjde k výmazu Subdodávateľa z registra partnerov verejného sektora a tento nebude nahradený do 30 (tridsiatich) Dní iným Subdodávateľom,
27. ak sa preukáže, že Zhotoviteľ v Ponuke predložil nepravdivé doklady alebo uviedol nepravdivé, neúplné alebo skreslené údaje,
28. ak Zhotoviteľ nevykonáva vybrané odborné činností v rámci plnenia tejto Zmluvy prostredníctvom na to určenej Kľúčovej osoby Zhotoviteľa,
29. z iných dôvodov predpokladaných Právnymi predpismi alebo Zmluvou.
    1. Odstúpením Objednávateľa podľa tohto článku 35 Zmluva zaniká doručením oznámenia o odstúpení Zhotoviteľovi.
    2. V prípade odstúpenia Objednávateľa od Zmluvy podľa tohto článku 35 Zmluvy si môže Objednávateľ zvoliť, či vráti Zhotoviteľovi plnenia prijaté od neho pred odstúpením od Zmluvy alebo si tieto plnenia ponechá a v akom rozsahu. V prípade, že sa Objednávateľ rozhodne vrátiť Zhotoviteľovi jeho plnenia, je Zhotoviteľ povinný vrátiť všetky platby prijaté od Objednávateľa ku dňu zániku Zmluvy spolu s úrokmi vo výške 5% p.a. a uhradiť mu náklady spojené s vrátením týchto plnení.
    3. Ak Objednávateľ zvolí možnosť ponechať si plnenia odovzdané Zhotoviteľom, Objednávateľ je:
       1. povinný zaplatiť Zhotoviteľovi pomernú časť Ceny Diela prislúchajúcu k týmto plneniam podľa článku 27.7 Zmluvy zníženú o Zádržné podľa článku 29 Zmluvy v rozsahu, v akom ešte nebola zaplatená,
       2. povinný zaplatiť Zhotoviteľovi Odmenu za Služby odovzdané ku dňu zániku tejto Zmluvy zníženú o Zádržné podľa článku 29 Zmluvy v rozsahu, v akom ešte nebola zaplatená,
       3. povinný zaplatiť Zádržné v termínoch uvedených v článku 29 tejto Zmluvy,
       4. oprávnený požadovať buď odovzdanie rozpracovaných častí Diela (v takom prípade prechádza vlastnícke právo k týmto rozpracovaným častiam Diela na Objednávateľa dňom ich odovzdania) alebo Služieb a zaplatiť za nich pomernú časť Ceny Diela prislúchajúcu k tejto časti Diela podľa článku 27.7 Zmluvy v závislosti od stupňa rozpracovanosti a Odmenu za Služby dohodnutú postupom podľa článku 28.3 Zmluvy v závislosti od stupňa rozpracovanosti znížené o Zádržné podľa článku 29 Zmluvy, alebo dokončenie rozpracovanej časti Diela a rozpracovaných objednaných Služieb a je povinný za nich zaplatiť Cenu Diela prislúchajúcu k tejto časti Diela podľa článku 27.7 Zmluvy a Odmenu za Služby dohodnutú postupom podľa článku 28.3 Zmluvy znížené o Zádržné podľa článku 29 Zmluvy,
       5. oprávnený dokončiť Dielo a Služby a/alebo zabezpečiť ich dokončenie prostredníctvom iných osôb.
    4. Ustanovením článku 35.4 Zmluvy nie sú dotknuté žiadne iné práva Objednávateľa.
30. **Odstúpenie od Zmluvy zo strany Zhotoviteľa**
    1. Zhotoviteľ má právo odstúpiť od Zmluvy zaslaním písomného oznámenia o odstúpení Objednávateľovi, ak:
31. sa Objednávateľ dostane do omeškania so zaplatením platby splatnej podľa článku 30 (*Fakturácia*) tejto Zmluvy o viac ako deväťdesiat (90) Dní,
32. z iných dôvodov predpokladaných Právnymi predpismi alebo Zmluvou.
    1. Odstúpenie od Zmluvy je účinné odo dňa doručenia odstúpenia Objednávateľovi.
    2. V prípade odstúpenia Zhotoviteľa od Zmluvy podľa tohto článku 36 Zmluvy si môže Zhotoviteľ zvoliť, či mu má Objednávateľ vrátiť plnenia prijaté od neho pred odstúpením od Zmluvy alebo si tieto plnenia môže ponechať a v akom rozsahu. V prípade, že sa Zhotoviteľ rozhodne požadovať od Objednávateľa vrátenie plnení poskytnutých Zhotoviteľom ku dňu zániku Zmluvy podľa článku 36 Zmluvy, je Objednávateľ povinný vrátiť tieto plnenia Zhotoviteľovi a Zhotoviteľ je povinný vrátiť všetky platby prijaté od Objednávateľa ku dňu zániku Zmluvy.
    3. Ak si Zhotoviteľ zvolí možnosť ponechať Objednávateľovi už poskytnuté plnenia, je Objednávateľ:
       1. povinný zaplatiť Zhotoviteľovi pomernú časť Ceny Diela prislúchajúcu k týmto plneniam podľa článku 27.7 Zmluvy zníženú o Zádržné podľa článku 29 Zmluvy v rozsahu, v akom ešte nebola zaplatená,
       2. povinný zaplatiť Zhotoviteľovi Odmenu za Služby odovzdané ku dňu zániku tejto Zmluvy zníženú o Zádržné podľa článku 29 Zmluvy v rozsahu, v akom ešte nebola zaplatená,
       3. povinný zaplatiť aj za rozpracované časti Diela a rozpracované objednané Služby pomernú Ceny Diela prislúchajúcu k tejto časti Diela podľa článku 27.7 Zmluvy v závislosti od stupňa rozpracovanosti a Odmenu za Služby dohodnutú postupom podľa článku 28.3 Zmluvy v závislosti od stupňa rozpracovanosti neznížené o Zádržné podľa článku 29 Zmluvy, za predpokladu, že mu Zhotoviteľ tieto rozpracované časti Diela a Služieb odovzdá (v takom prípade prechádza vlastnícke právo k týmto rozpracovaným častiam Diela na Objednávateľa dňom ich prevzatia od Zhotoviteľa),
       4. povinný zaplatiť Zádržné v termínoch uvedených v článku 29 tejto Zmluvy.
    4. Pre vylúčenie pochybností, Objednávateľ je oprávnený dokončiť Dielo a Služby a/alebo zabezpečiť ich dokončenie prostredníctvom iných osôb aj v prípade odstúpenia od Zmluvy zo strany Zhotoviteľa.
    5. Ustanovením článku 36.4 Zmluvy nie sú dotknuté žiadne iné práva Zhotoviteľa.
33. **Ukončenie Zmluvy v prípade Vyššej moci**
    1. Ak bráni Vyššia moc, ktorá bola oznámená druhej Zmluvnej strane podľa článku 37.2 tejto Zmluvy, realizácii prác na celom Diele alebo v poskytovaní všetkých Služieb po nepretržitú dobu viac ako deväťdesiat (90) Dní, alebo pri viacerých opakujúcich sa obdobiach, ktorých celková dĺžka predstavuje viac ako stodvadsať (120) Dní, z rovnakého dôvodu oznámenej Vyššej moci, je Zmluvná strana dotknutá Vyššou mocou oprávnená vypovedať túto Zmluvu. Doručením výpovede Zmluvy podľa tohto článku 37.1 tejto Zmluvy Zmluva zaniká.
    2. Ak Vyššia moc niektorej zo Zmluvných strán bráni alebo bude brániť v plnení jej povinností podľa Zmluvy, je táto Zmluvná strana povinná o tejto skutočnosti informovať druhú Zmluvnú stranu s uvedením povinností, ktoré z dôvodu Vyššej moci nemôže splniť. Oznámenie musí byť druhej Zmluvnej strane doručené bezodkladne, najneskôr do troch (3) Pracovných dní po tom, čo sa dotknutá Zmluvná strana dozvie (alebo by sa pri vynaložení odbornej starostlivosti mohla dozvedieť) o dôležitých udalostiach alebo skutočnostiach vytvárajúcich Vyššiu moc. Po uskutočnení tohto oznámenia príslušnou Zmluvnou stranou, nebude táto Zmluvná strana zodpovedná za príslušné porušenia povinností po dobu, dokiaľ jej Vyššia moc bráni alebo bude brániť v ich plnení.
    3. Vyššia moc nezbavuje Zmluvnú stranu zodpovednosti za omeškanie s plnením jej povinnosti počas obdobia pred vznikom okolnosti vylučujúcej zodpovednosť. Účinky vylúčenia zodpovednosti sú obmedzené iba na dobu, pokiaľ trvá Vyššia moc.
    4. Každá Zmluvná strana je povinná vynaložiť maximálne úsilie na minimalizovanie omeškania s plnením svojich povinností podľa tejto Zmluvy, ktoré vzniklo následkom Vyššej moci. Postihnutá Zmluvná strana je povinná oznámiť druhej Zmluvnej strane ukončenie obmedzení spôsobených Vyššou mocou, a je povinná bezodkladne splniť alebo pokračovať v plnení povinností, od plnenia ktorej bola v dôsledku Vyššej moci oslobodená.
    5. Ak Zhotoviteľovi bráni v plnení niektorých jeho povinností podľa Zmluvy Vyššia moc, informoval o tejto skutočnosti Objednávateľa podľa článku 37.2 tejto Zmluvy a vznikne mu omeškanie následkom toho, že nemohol tieto povinnosti plniť, Zhotoviteľ má nárok úpravu Harmonogramu v dôsledku každého takého omeškania, ak dokončenie Diela alebo Služby je alebo bude oneskorené.
    6. Ak ktorýkoľvek zo Subdodávateľov je oprávnený podľa akejkoľvek zmluvy alebo dohody, vzťahujúcej sa na Dielo alebo Službu, na úľavu v dôsledku Vyššej moci za podmienok širších alebo obsiahlejších, ako je uvedené v tomto článku 37 Zmluvy, nemôže sa Zhotoviteľ podľa tejto Zmluvy oslobodiť od plnenia povinnosti, ktorú plní prostredníctvom tohto Subdodávateľa, pokiaľ ide o prípad, ktorý nepredstavuje Vyššiu moc podľa tejto Zmluvy.
    7. Pri ukončení Zmluvy podľa tohto článku 37 Zmluvy si Zmluvné strany ponechajú vzájomné plnenia poskytnuté do okamihu zániku Zmluvy podľa tohto článku 37 Zmluvy. Pokiaľ ide o rozpracované časti Diela alebo Služieb, Zhotoviteľ je povinný ich odovzdať Objednávateľovi v takom stupni rozpracovanosti, v akom sa nachádzajú k okamihu zániku Zmluvy podľa tohto článku 37 Zmluvy (v takom prípade prechádza vlastnícke právo k týmto rozpracovaným častiam Diela na Objednávateľa dňom ich odovzdania) a Objednávateľ je povinný zaplatiť za nich pomernú časť Ceny Diela prislúchajúcu k tejto časti Diela podľa článku 27.7 Zmluvy v závislosti od stupňa rozpracovanosti a Odmenu za Služby dohodnutú postupom podľa článku 28.3 Zmluvy v závislosti od stupňa rozpracovanosti znížené o Zádržné podľa článku 29 Zmluvy, pričom Zádržné sa uhradí v termínoch uvedených v článku 29 tejto Zmluvy.
34. **Ukončenie Zmluvy bez uvedenia dôvodu**
    1. Objednávateľ je oprávnený ukončiť túto Zmluvu vo vzťahu k Službám kedykoľvek aj bez uvedenia dôvodu výpoveďou a v takom prípade Zmluva zaniká doručením výpovede Zhotoviteľovi.
    2. V prípade ukončenia Zmluvy podľa tohto článku 38 Zmluvy je Zhotoviteľ povinný dokončiť a odovzdať už objednané Služby a Objednávateľ je povinný za nich zaplatiť dohodnutú Odmenu za Služby.

**Časť XI**

**ZÁVEREČNÉ USTANOVENIA**

1. **Mlčanlivosť**
   1. Akýkoľvek dokument, listina, špecifikácia, plán, podklad, náčrt, údaj, dáta, poznatok alebo akákoľvek iná informácia, bez ohľadu na formu ich zachytenia, informácia či už hmotne zachytená alebo ústne poskytnutá, týkajúca sa predmetu Zmluvy, súvisiaca so Zmluvou, je na základe vôle Zmluvných strán považovaná obomi Zmluvnými stranami za dôvernú (ďalej len “Dôverné informácie”). Za Dôverné informácie nebudú považované informácie, ktoré sú verejne prístupné alebo známe v dobe ich použitia alebo sprístupnenia, ak ich verejná prístupnosť či známosť nenastala v dôsledku porušenia Právnymi predpismi uloženej povinnosti alebo povinnosti podľa Zmluvy. Povinné zverejnenie Zmluvy Objednávateľom alebo poskytnutie informácie v súlade so zákonom č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov nie je porušením povinnosti mlčanlivosti podľa tohto článku 39 (*Mlčanlivosť)* tejto Zmluvy.
   2. Zmluvné strany sa zaväzujú, že bez predchádzajúceho písomného súhlasu druhej Zmluvnej strany sa zdržia:
2. použitia Dôverných informácií na iné účely, ako na účely plnenia predmetu Zmluvy a splnenie povinností podľa Zmluvy, najmä na účely získania inej zákazky, reklamy alebo marketingu, či pre potreby akýchkoľvek projektov tretích osôb,
3. zverejnenia alebo iného poskytnutia Dôverných informácií akejkoľvek tretej osobe, okrem oprávnených osôb a
4. nakladania s Dôvernými informáciami inak ako v súlade s opatreniami potrebnými na ochranu Dôverných informácií, minimálne však porovnateľnými s opatreniami aké dodržiavajú pri ochrane vlastných údajov podobnej povahy a dôležitosti (ktoré však nebudú v menšom rozsahu a kvalite, ako je rozumné a obvyklé).
   1. Zhotoviteľ je povinný poskytnúť Zástupcovi Objednávateľa všetky Dôverné informácie a iné informácie, ktoré môže odôvodnene požadovať na to, aby si overil, že Zhotoviteľ plní podmienky Zmluvy.
   2. Záväzky podľa tohto článku 39 (*Mlčanlivosť*) tejto Zmluvy sú časovo neobmedzené a pretrvajú aj v prípade ukončenia Zmluvy z akéhokoľvek dôvodu.
   3. Príslušná Zmluvná strana môže poskytnúť Dôverné informácie osobám, ktoré sú v postavení osôb ovládajúcich Zhotoviteľa alebo Objednávateľa, Subdodávateľom, alebo iným osobám, s ktorými hodlajú vstúpiť alebo vstúpili do akéhokoľvek zmluvného vzťahu nevyhnutného pre účely plnenia Zmluvy. V prípadoch uvedených v predchádzajúcej vete môže Zmluvná strana poskytnúť takéto Dôverné informácie iba ak sa príslušná osoba písomne zaviaže s príslušnou Zmluvnou stranou v záujme oboch Zmluvných strán ochraňovať Dôverné informácie za rovnakých podmienok, aké sú uvedené v tomto článku 39 (*Mlčanlivosť*) tejto Zmluvy (s príslušnými primeranými úpravami).
   4. Príslušná Zmluvná strana môže poskytnúť Dôverné informácie svojim povereným zamestnancom, členom svojich vnútorných orgánov, ekonomickým, technickým, právnym a iným odborným poradcom, audítorom, ak je to nevyhnutné alebo potrebné pre plnenie Zmluvy alebo uplatňovanie jej práv podľa Zmluvy. Týmto osobám môžu byť Dôverné informácie poskytnuté len vtedy, ak budú písomne zaviazaní príslušnou Zmluvnou stranou udržiavať takú informáciu v tajnosti, ako by boli stranou Zmluvy, okrem osôb, ktorým je povinnosť mlčanlivosti uložená priamo z Právneho predpisu.
   5. Príslušná Zmluvná strana je oprávnená poskytnúť Dôverné informácie:
5. príslušnému súdnemu, rozhodcovskému alebo inému orgánu v rámci akejkoľvek jurisdikcie v súvislosti s akýmkoľvek súdnym, rozhodcovským alebo iným konaním vzniknutým a vedeným v súvislosti so vzťahmi medzi Zmluvnými stranami, a to v súlade so zákonom alebo právnym predpisom, podľa ktorého je príslušná Zmluvná strana povinná konať, a/alebo
6. príslušnému orgánu verejnej moci v rámci akejkoľvek jurisdikcie, ktorý je oprávnený ich vyžadovať v súlade s príslušným zákonom alebo právnym predpisom, podľa ktorého je príslušná Zmluvná strana povinná konať, pričom toto platí len za podmienky, že príslušná Zmluvná strana včas a vopred oznámi takúto povinnosť poskytnúť Dôverné informácie druhej Zmluvnej strane a na svoje náklady urobí všetky potrebné a rozumne vyžadované kroky na zabezpečenie potrebnej výnimky, príkazu, rozhodnutia alebo iného obdobného úkonu na zabránenie poskytnutia Dôverných informácií a ochranu Dôverných informácií, ak je takúto výnimku, príkaz, rozhodnutie alebo iný obdobný úkon možné získať.
   1. Príslušná Zmluvná strana môže poskytnúť Dôverné informácie inej osobe ako je uvedená v tomto článku tejto Zmluvy iba (i) po predchádzajúcom písomnom súhlase druhej Zmluvnej strany s takýmto poskytnutím a (ii) po tom, čo takáto iná osoba, ktorej sa majú poskytnúť Dôverné informácie uzavrela dohodu o ochrane Dôverných informácií s druhou Zmluvnou stranou.
7. **Register partnerov verejného sektora**
   1. Zhotoviteľ sa zaväzuje, že počas platnosti a účinnosti tejto Zmluvy bude zapísaný v  registri partnerov verejného sektora, a že bude plniť všetky povinnosti vyplývajúce zo Zákona o RPVS.
   2. Zhotoviteľ sa zaväzuje, že počas platnosti a účinnosti tejto Zmluvy bude zapísaný v  registri partnerov verejného sektora každý zo Subdodávateľov, na ktorých sa táto povinnosť vzťahuje, a že tento bude plniť všetky povinnosti vyplývajúce so Zákona o RPVS.
8. **Platnosť a účinnosť**
   1. Ak nie je v tejto Zmluve uvedené inak, táto Zmluva sa stáva platnou Dňom jej podpisu oboma Zmluvnými stranami a účinnou jej zverejnením podľa osobitného predpisu, ak to Právne predpisy vyžadujú.

1. **Vzdanie sa práva**
   1. Žiadne nevyužitie alebo opomenutie nároku alebo práva vyplývajúceho zo Zmluvy sa nebude vykladať ako vzdanie sa nároku alebo práva, ak nebude urobené výslovne a v písomnej forme oprávnenou osobou konajúcou za príslušnú Zmluvnú stranu alebo v jej mene. Vzdanie sa niektorého nároku alebo práva vyplývajúceho zo Zmluvy sa nebude vykladať ako vzdanie sa akéhokoľvek iného nároku alebo práva. Žiadne predĺženie lehoty na splnenie povinnosti alebo iného úkonu predpokladaného Zmluvou sa nebude vykladať ako predĺženie lehoty na splnenie akejkoľvek inej povinnosti alebo iného úkonu predpokladaného Zmluvou.
2. **Komunikácia a jazyk**

* 1. Kedykoľvek Zmluva vyžaduje vyhotovenie alebo vystavenie súhlasov, osvedčení, privolení, potvrdení, rozhodnutí, oznámení a žiadostí akoukoľvek osobou, tieto musia byť vyhotovené písomne a doručené osobne, poslané prostredníctvom kuriérskej služby alebo doporučenou zásielkou prostredníctvom držiteľa poštovej licencie a budú považované za doručené okamihom ich doručenia (v prípade osobného doručenia), alebo okamihom prijatia doručenky (v prípade doručenia kuriérom alebo prostredníctvom držiteľa poštovej licencie). Bežná komunikácia zmluvných strán v súvislosti s touto Zmluvou môže byť uskutočňovaná aj elektronicky, pričom táto forma komunikácie sa nikdy nevzťahuje na právne úkony uskutočňované Zmluvnými stranami v súvislosti s touto Zmluvou a za doručené sa považujú okamihom doručenia potvrdenia o úspešnom doručení mailovej správy (v prípade doručenia mailom). Povinnosti podľa článku 39 (*Mlčanlivosť*) tejto Zmluvy musia byť splnené, aj pokiaľ ide o komunikáciu Zmluvných strán.
  2. Všetky písomnosti posielané a doručované v rámci komunikácie zmluvných strán musia byť doručené alebo poslané na nasledujúce adresy *[konkrétne informácie budú doplnené v rámci súčinnosti pred podpisom zmluvy]*:

1. v prípade Objednávateľa:

adresa: [●]

do rúk: [●]

e-mail: [●]

1. v prípade Zhotoviteľa:

adresa: [●]

do rúk: [●]

e-mail: [●]

* 1. Kontaktné údaje Kľúčových osôb Objednávateľa a Kľúčových osôb Zhotoviteľa:

1. Kľúčové osoby Objednávateľa:

Riaditeľ Odboru strategických investícií Objednávateľa

meno a priezvisko: [●]

e-mail: [●]

tel.: [●]

Dozor Objednávateľa

meno a priezvisko: [●]

e-mail: [●]

tel.: [●]

1. Kľúčové osoby Zhotoviteľa:

Medicinálny manažér

meno a priezvisko: [●]

e-mail: [●]

tel.: [●]

Hlavný architekt

meno a priezvisko: [●]

e-mail: [●]

tel.: [●]

Hlavný inžinier projektu

meno a priezvisko: [●]

e-mail: [●]

tel.: [●]

Expert pre plánovanie a programovanie

meno a priezvisko: [●]

e-mail: [●]

tel.: [●]

Expert pre ICT

meno a priezvisko: [●]

e-mail: [●]

tel.: [●]

Expert pre zdravotnícke prístroje a zariadenia

meno a priezvisko: [●]

e-mail: [●]

tel.: [●]

Senior architekt

meno a priezvisko: [●]

e-mail: [●]

tel.: [●]

Projektový inžinier

meno a priezvisko: [●]

e-mail: [●]

tel.: [●]

Statik

meno a priezvisko: [●]

e-mail: [●]

tel.: [●]

BIM koordinátor

meno a priezvisko: [●]

e-mail: [●]

tel.: [●]

* + 1. Uvedené adresy môžu byť ktoroukoľvek zo Zmluvných strán zmenené písomným oznámením zaslaným druhej Zmluvnej strane. Zmena je účinná piatym (5.) Dňom nasledujúcim po doručení oznámenia druhej Zmluvnej strane, ak oznamujúca Zmluvná strana neuvedie ako okamih účinnosti neskorší Deň.
    2. Všetka komunikácia podľa Zmluvy bude prebiehať v slovenskom jazyku. Všetky oznámenia, materiály, listiny, listy, výstupy, dokumenty, zápisnice a/alebo iné písomnosti, ktoré majú byť podľa Zmluvy jednou Zmluvnou stranou poskytnuté druhej Zmluvnej strane musia byť v slovenskom jazyku.
    3. Schválenia, potvrdenia, súhlas a rozhodnutia sa nesmú bez rozumného dôvodu odoprieť alebo odkladať. Keď je pre niektorú zo Zmluvných strán vydané potvrdenie, ten, kto ho vydáva, je povinný zaslať kópiu aj druhej Zmluvnej strane. Keď jednej Zmluvnej strane vydá oznámenie druhá Zmluvná strana, kópia takého oznámenia sa musí zaslať druhej Zmluvnej strane.

1. **Rozhodné právo**

* 1. Zmluva sa riadi Právnymi predpismi neberúc do úvahy ustanovenia kolíznych noriem.

1. **Dodržiavanie Právnych predpisov**
   1. Zmluvné strany sa zaväzujú dodržiavať pri plnení Zmluvy Právne predpisy. Všetky činnosti Zhotoviteľa pri realizácii Diela a musia byť v súlade s Právnymi predpismi.
   2. Zhotoviteľ je povinný obstarať všetky oznámenia, zaplatiť všetky dane, odvody a poplatky a zadovážiť všetky povolenia, licencie a súhlasy (schválenia) požadované Právnymi predpismi týkajúcimi sa vyhotovenia a dokončenia Diela a poskytovania Služieb a odstránenia akýchkoľvek vád okrem tých, ktoré má podľa tejto Zmluvy zaobstarať Objednávateľ. Zhotoviteľ je povinný zabezpečiť, aby Objednávateľovi nevznikla škoda v dôsledku toho, že tak Zhotoviteľ opomenul urobiť a nahradiť mu takúto škodu.
2. **Postúpenie práv a povinností zo Zmluvy**

* 1. Postúpením je každá písomná dohoda uzatvorená medzi Zhotoviteľom a treťou osobou, na základe ktorej Nezávislý dozor postupuje Zmluvu, jej časť alebo akúkoľvek výhodu, úžitok či pohľadávku z nej vyplývajúcu na tretiu osobu. Pre vylúčenie pochybností, postúpením práv alebo povinností je aj prechod práv a povinností na tretiu osobu z dôvodu predaja podniku alebo časti podniku.
  2. Ak nie je v Zmluve uvedené inak, žiadna zo Zmluvných strán nie je oprávnená postúpiť akékoľvek svoje práva alebo povinnosti zo Zmluvy na tretie osoby bez predchádzajúceho písomného súhlasu druhej Zmluvnej strany.
  3. Súhlas Objednávateľa s postúpením Zmluvy alebo jej časti na tretiu osobu nezbavuje Zhotoviteľa jeho záväzkov a zodpovednosti vyplývajúcich z časti Zmluvy, ktorá už bola splnená alebo za časť Zmluvy, ktorá nebola postúpená.
  4. Postupník musí spĺňať všetky požiadavky ustanovené pre uzatvorenie Zmluvy medzi Objednávateľom a Zhotoviteľom.
  5. Objednávateľ je oprávnený postúpiť svoje práva a povinnosti zo Zmluvy na akúkoľvek tretiu osobu z dôvodu zmien v Právnych predpisoch, alebo iných zmien, ktoré môžu viesť k úprave oprávnení alebo kompetencií Objednávateľa, a/alebo na Objednávateľom poverené osoby, s čím Zhotoviteľ vyjadruje svoj výslovný súhlas.

1. **Oddeliteľnosť**

Ak sa akékoľvek ustanovenie Zmluvy stane alebo bude určené ako neplatné alebo nevynútiteľné, potom taká neplatnosť alebo nevynútiteľnosť neovplyvňuje (v najvyššej možnej, Právnymi predpismi prípustnej miere) platnosť alebo vynútiteľnosť ostatných ustanovení Zmluvy. V takom prípade Zmluvné strany bezodkladne nahradia neplatné alebo nevynútiteľné ustanovenie ustanovením platným a vynútiteľným, aby sa dosiahlo v maximálnej možnej, Právnymi predpismi dovolenej miere, rovnakého účinku a výsledku, aký bol sledovaný nahrádzaným ustanovením.

1. **Finančná kontrola**

V prípade, ak kedykoľvek počas plnenia tejto Zmluvy dôjde k tomu, že Objednávateľ získa možnosť plnenie tejto Zmluvy financovať z iných zdrojov ako sú vlastné zdroje Objednávateľa (napr. najmä zdroje financovania z prostriedkov Európskej únie či iných grantov, dotácií, fondov či príspevkov), tak v rozsahu v akom to bude pre získanie týchto zdrojov nevyhnutné, sa Zhotoviteľ zaväzuje strpieť výkon kontroly / auditu súvisiaceho s realizáciou tejto Zmluvy alebo v súvislosti s ňou a osobám oprávneným na výkon takejto kontroly / auditu poskytne všetky potrebnú súčinnosť. Skutočnosti podľa tohto bodu, najmä vznik možnosti financovania Zmluvy z iných zdrojov, rozsah potrebnej súčinnosti Zhotoviteľa a rozsah predpokladaných kontrol podľa podmienok poskytovateľa týchto zdrojov, Objednávateľ bezodkladne oznámi Zhotoviteľovi.

1. **Záverečné vyhlásenie a podpisy**
   1. Zmluvné strany týmto vyhlasujú, že si Zmluvu dôkladne prečítali a pochopili jej obsah, že Zmluva je vyjadrením ich skutočnej a slobodnej vôle a že je prostá akýchkoľvek omylov, na dôkaz čoho ju Zmluvné strany uzatvoria pripojením svojich podpisov.
   2. Táto Zmluva je vyhotovená v piatich (5) vyhotoveniach, z ktorých tri (3) vyhotovenia obdrží Objednávateľ a dve (2) vyhotovenia obdrží Zhotoviteľ.

**PRÍLOHY**

Príloha č. 1 – Rozpočet (Ceny Diela a Odmien za Služby) *[Rozpočet bude tvoriť dokument, ktorý uchádzač predložil vo svojej ponuke ako časť „Cenová tabuľka – položkový rozpočet“]*

Príloha č. 2 – Opis predmetu zákazky a Podklady Objednávateľa *[Opis predmetu zákazky a Podklady Objednávateľa budú tvoriť všetky časti, ktoré tvoria časť B. Opis predmetu zákazky súťažných podkladov vrátane všetkých vysvetlení súťažných podkladov vzťahujúcich sa k týmto dokumentom]*

Príloha č. 3 – Harmonogram

Príloha č. 4 – Zoznam Subdodávateľov *[bude doplnený v rámci poskytnutia súčinnosti pred podpisom Zmluvy]*

Príloha č. 5 – Zoznam Kľúčových osôb *[Zoznam kľúčových osôb bude tvoriť dokument resp. súhrn dokumentov, ktoré uchádzač predložil vo svojej žiadosti o účasť na účely preukázania podmienok účasti technickej a odbornej spôsobilosti vzťahujúcich sa k požadovaným Odborníkom]*

|  |  |
| --- | --- |
| v .............................. dňa .......................  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Slovenská republika  Ministerstvo zdravotníctva  Slovenskej republiky | v .............................. dňa .......................  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  [●]  [●] |
|  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  [●]  [●] |

**PRÍLOHA Č. 3 – HARMONOGRAM**

**Nad rámec všeobecných termínov plnenia povinností Zhotoviteľa podľa Zmluvy platia na plnenie predmetu tejto Zmluvy nasledovné termíny a lehoty:**

|  |  |
| --- | --- |
| **Predmet plnenia** | **Termín plnenia** |
| Vypracovanie Programu požiadaviek 2.0 podľa bodu 3.1 časti B.1 Opisu predmetu zákazky. | Do 90 dní odo dňa nadobudnutia účinnosti Zmluvy. |
| Vypracovanie Programu požiadaviek 3.0 podľa bodu 3.2 časti B.1 Opisu predmetu zákazky. | Do 160 dní odo dňa nadobudnutia účinnosti Zmluvy. |
| Vypracovanie základnej urbanisticko-architektonickej štúdie podľa bodu 3.3 (pri zohľadnení rozsahu základnej urbanisticko-architektonickej štúdie podľa bodu 3.3.3 časti B.1 Opisu predmetu zákazky. | Do 90 dní odo dňa nadobudnutia účinnosti Zmluvy. |
| Vypracovanie kompletnej urbanisticko-architektonickej štúdie podľa bodu 3.3 (pri zohľadnení rozsahu základnej urbanisticko-architektonickej štúdie podľa bodu 3.3.4) časti B.1 Opisu predmetu zákazky. | Do 160 dní odo dňa nadobudnutia účinnosti Zmluvy. |
| Vypracovanie Projektovej dokumentácie stavebného zámeru podľa bodu 3.4 časti B.1 Opisu predmetu zákazky. | Do 300 dní odo dňa nadobudnutia účinnosti Zmluvy. |
| Vypracovanie Projektovej dokumentácie pre povolenie na uskutočnenie stavby podľa bodu 3.5 časti B.1 Opisu predmetu zákazky a zabezpečenie právoplatného Povolenia na uskutočnenie Stavby nUNB (vrátane inžinieringu a zabezpečenia potrebných prieskumov podľa bodu 3.7 časti B.1 Opisu predmetu zákazky). | Do 390 dní odo dňa nadobudnutia účinnosti Zmluvy. |
| Vypracovanie Projektovej dokumentácie pre výber generálneho zhotoviteľa stavby podľa bodu 3.6 časti B.1 Opisu predmetu zákazky. | Do 390 dní odo dňa nadobudnutia účinnosti Zmluvy. |
| Vypracovanie Projektovej dokumentácie vnútorného vybavenia (medicínske vybavenie, nemedicínske vybavenie, ICT) podľa bodu 3.8 časti B.1 Opisu predmetu zákazky. | Do 390 dní odo dňa nadobudnutia účinnosti Zmluvy. |
| Vypracovanie Plánu transferu podľa bodu 3.9 časti B.1 Opisu predmetu zákazky. | Do 18 mesiacov odo dňa nadobudnutia účinnosti Zmluvy. |
| Vypracovanie Prevádzkových procesov podľa bodu 3.10 časti B.1 Opisu predmetu zákazky. | Do 20 mesiacov odo dňa nadobudnutia účinnosti Zmluvy. |
| Ostatné Služby. | Priebežne podľa podmienok ustanovených v Zmluve. |